hotchpotch/miracl-hf-unified huggingface dataset:
ఉదయపూర్ సిటీ ప్యాలెస్
ఉదయపూర్ సిటీ ప్యాలెస్, అనేది రాజస్థాన్ రాష్ట్రంలోని ఉదయపూర్  నగరంలో ఉన్న ఒక ప్యాలస్ కాంప్లెక్స్. మేవాడ్ రాజవంశీకులు దాదాపు 400 ఏళ్ల పాటు ఈ ప్యాలెస్ ను నిర్మించారు. 1553లో సిసోడియా రాజ్ పుత్ కుటుంబానికి చెందిన మహారాణా ఉదయ్ సింగ్ II ఈ ప్యాలెస్ నిర్మాణం ప్రారంభించారు. ఆయన తన రాజధానిని చిత్తోర్ నుంచి ఉదయపూర్ కు మార్చే సమయంలో ఈ ప్యాలెస్ ను నిర్మించడం మొదలుపెట్టారు. పిచోలా సరస్సుకు తూర్పు ఒడ్డున ఉంది. ఈ ప్యాలెస్ లోనే ఎన్నో ప్యాలెస్ లు ఉన్నాయి. అందుకే ఇది ప్యాలెస్ ల కాంప్లెక్స్ గా ఉంది.
ఈ ప్యాలెస్ చాలా ఆడంబరంగా నిర్మించారు. రాజస్థాన్ లోని అన్ని ప్యాలస్ ల కన్నా ఇదే అతిపెద్ద భవనం. కొండపైన కట్టిన ఈ ప్యాలెస్ ను రాజస్థానీ, మొఘల్ నిర్మాణ శైలిలో నిర్మించారు. ఈ భవనం నుంచీ పూర్తి నగరాన్నీ వీక్షించవచ్చు. ఈ ప్యాలెస్ కాంప్లెక్స్ లో పిచోలా సరస్సుతో పాటు లేక్ ప్యాలెస్, జగ్ మందిర్, జగదీశ్ ఆలయం, మాన్ సూన్ ప్యాలెస్, నీమచ్ మాతా ఆలయం వంటివి ఉంటాయి. ఆరావళీ పర్వతాల్లో ఈ ప్యాలెస్ ను నిర్మించారు. 1983లో తీసిన  జేమ్స్ బాండ్ సినిమా ఆక్టోపసీను ఈ ప్యాలస్ లలోనే తీశారు.
ఉప్పలపాటి నారాయణ రావు
ఉప్పలపాటి నారాయణ రావు ఒక సినీ దర్శకుడు.
సామాజిక స్పృహ నేపథ్యంలో ఆయన దర్శకత్వంలో వచ్చిన జైత్రయాత్ర కమర్షియల్ గా విజయం సాధించకపోయినా విమర్శకుల ప్రశంసలు అందుకున్నది.
రజిత
రజిత ఒక సినీ సహాయ నటి. తెలుగులోనే కాక ఒరియా, తమిళం, కన్నడ, మలయాళ భాషల్లో 300 పైగా సినిమాల్లో నటించింది. 1998 లో పెళ్ళికానుక సినిమాలో ఉత్తమ హాస్యనటిగా రాష్ట్ర ప్రభుత్వ పురస్కారం అందుకుంది.
ఆమె తల్లిదండ్రులు మల్లెల రామారావు, విజయలక్ష్మి. వారి స్వస్థలం తూర్పు గోదావరి జిల్లా, కొల్ల. తండ్రి రజిత చిన్నతనంలో ఉండగానే చనిపోయారు. తల్లే ఆమెను శ్రద్ధగా చదివించింది. ఆమె బాగా చదువుకుని డాక్టరు కావాలని అనుకునేది. రజితకు ఇద్దరు అక్కలు ఉన్నారు. పదో తరగతి దాకా కాకినాడలో చదివింది. ఇంటర్మీడియట్ చెన్నై లో చదివింది. రజిత పుస్తకాలు బాగా చదువుతుంది. సహాయ నటీమణులు కృష్ణవేణి, రాగిణి ఆమెకు పినతల్లులు అవుతారు. వారు ఆ రంగంలోనే ఉన్నా ఆమెకు నటనపై అంతగా ఆసక్తి ఉండేది కాదు. రజిత పెళ్ళి చేసుకోలేదు. తల్లితో కలిసి ఉంటున్నారు.
1987లో కె. రాఘవేంద్రరావు దర్శకత్వంలో వచ్చిన అగ్నిపుత్రుడు ఆమె మొదటి సినిమా. తొమ్మిదో తరగతి చదువుతున్నప్పుడే చెన్నైలో ఉన్న పిన్నమ్మ కృష్ణవేణి దగ్గరికి వెళ్ళింది. ఆమెతో కలిసి నాగార్జున హీరోగా అగ్నిపుత్రుడు సినిమా చిత్రీకరణ జరుగుతోంది. ఆమెను చూసిన పరుచూరి గోపాలకృష్ణ ఆమెను చూసి ఆమెను రాఘవేంద్రరావుకు పరిచయం చేశాడు. ఆయన ఆమెను ఆ సినిమాలో నాగేశ్వరరావు కూతురుగా నటించమన్నారు. సినిమాల మీద ఆసక్తిలేక మొదట్లో వద్దని చెప్పినా వారు నచ్చచెప్పటంతో అందుకు అంగీకరించింది. తరువాత ఆమెకు వరుసగా ఆమెకు అవకాశాలు వచ్చాయి. ఆ సినిమాల్లో నటించిన తర్వాత మళ్లీ కాకినాడకు వచ్చి పదో తరగతి పూర్తి చేసింది. మళ్ళీ ఇంటర్మీడియట్ కోసం చెన్నై వెళ్ళినపుడు చదువుకుంటూనే సినిమాల్లో నటించేది.
సాహసం చేయరా ఢింబకా, వివాహ భోజనంబు, చినరాయుడు లాంటి సినిమాల్లో నటించింది. తమిళం, కన్నడ భాషల్లో కథానాయికగా కూడా నటించింది. 1995 నుంచి నటన వైపు పూర్తి స్థాయిలో దృష్టి పెట్టింది. 1998 లో పెళ్ళికానుక సినిమాలో ఉత్తమ హాస్యనటిగా రాష్ట్ర ప్రభుత్వ పురస్కారం అందుకుంది. తమిళం, కన్నడ సినిమాల్లో కథానాయికగా నటించింది.
కె.ఎల్. వనజ
కె.ఎల్. వనజ ప్రముఖ రంగస్థల సినిమా నటి.
గుంటూరు జిల్లా తెనాలి లో జన్మించారు. ప్రస్తుతం వీరు గుంటూరులో ఉంటున్నారు.
వనజ చిన్నతనంలో తన ఊర్లోకి వచ్చిన నాటకాలను చూస్తూ పెరిగారు. అలా తనకు కూడా నాటకాలపై ఆసక్తి కలిగింది. 15 సంవత్సరాల వయసులోనే అయితానగర్ ఠాగూర్ కళాసమితి వారి ధనికలోకం నాటికలో చిట్టి అనే పాత్ర ద్వారా రంగస్థల ప్రవేశం చేశారు. ఆ తరువాత జనతా వారి ఎవరిదీతప్పు నాటకంలో చిన్న హీరోయిన్ పాత్ర ధరించారు. కాకినాడ, గూడూరు, సత్తెనపల్లి, అనంతపురం, నెల్లూరు లలో జరిగిన దాదాపు అన్ని పరిషత్తులలో ఉత్తమనటి బహుమతులు అందుకున్నారు. 1972లో ఢిల్లీలో జరిగిన బహుభాషా నాటకోత్సవంలో భయం (తెలుగు నాటకం) కు అప్పటి ప్రధాని శ్రీమతి ఇందిరాగాంధీ చేతులమీదుగా జాతీయ స్థాయిలో బహుమతిని అందుకున్నారు. 1997, జనవరి 27న నన్నపనేని వెంకట్రావ్ 17వ వర్ధంతి సందర్భంగా వనజని సన్మానం చేయడం జరిగింది.1971లో సినిమాల్లో నటించడంకోసం మద్రాస్ వెళ్లారు. అక్కడ 10 సంవత్సరాలు ఉండి, మళ్లీ నాటకరంగానికి వచ్చారు.
ఆషా సైని
ఆషా శైని ఒక భారతీయ సినీ నటి మరియు మోడల్. ఎక్కువగా తెలుగు సినిమాల్లో నటించింది. తమిళ, కన్నడ, హిందీ సినిమాల్లో కూడా నటించింది. 1999 లో ప్రేమకోసం అనే సినిమాతో తన కెరీర్ ప్రారంభించింది. రజినీకాంత్, విజయకాంత్, బాలకృష్ణ, వెంకటేష్, ప్రభు, కార్తీక్, జగపతి బాబు, రాజశేఖర్ లాంటి నటుల సరసన సుమారు 50 కి పైగా సినిమాల్లో నటించింది.
ఆషా శైని చండీఘర్ లోని ఒక ఆర్మీ అధికారి కుటుంబంలో జన్మించింది. ఆమె జన్మనామం ఫ్లోరా. జమ్మూ కశ్మీర్ లో ని ఉదంపూర్ లోనూ, ఢిల్లీలోని ఆర్మీ పబ్లిక్ స్కూల్లో చదివింది. తర్వాత కొద్ది కాలానికి ఆమె కుటుంబం కోల్కత కు మారింది. అక్కడే ఆమె మోడలింగ్ అవకాశాల కోసం ప్రయత్నించింది. మిస్ కోల్కత అందాల పోటీల్లో పాల్గొనింది.
ఆమె 1999లో వచ్చిన ప్రేమకోసం అనే తెలుగు సినిమాతో తన కెరీర్ ప్రారంభించింది. ఈ సినిమా నిర్మాత ఆమె పేరును ఆషా సైని గా మార్చాడు. ఒక జ్యోతిష్కుడి సలహాతో కొద్ది రోజులు మయూరి అని పేరు మార్చుకుని చివరికి ఆశా అనే పేరుకే స్థిరపడింది. తర్వాత ఆమె 10 సినిమాలకు పైగా సహాయ పాత్రలు పోషించింది. ఆమె సహాయ పాత్ర పోషించిన నరసింహ నాయుడు మంచి విజయం సాధించింది.
2002 లో ఆమె టి. పి. అగర్వాల్ నిర్మించిన "భారత్ భాగ్య విధాత" సినిమాతో హిందీ చిత్ర పరిశ్రమలో ప్రవేశించింది. ఆమె రెండో హిందీ చిత్రం "లవ్ ఇన్ నేపాల్" చిత్రంలో గాయకుడు సోనూ నిగం తో కలిసి నటించింది. తర్వాత నమ్మణ్ణ, గిరి లాంటి కన్నడ సినిమాల్లో నటించింది.
మార్చి 2008 లో ఆమెను చెన్నైలో నకిలీ వీసా కలిగిఉన్నదనే నేరం మీద అరెస్టు చేశారు. దాంతో ఆమెను తమిళ చిత్ర పరిశ్రమ బహిష్కరించింది. కానీ ఆమె తాను నిర్దోషినని ప్రకటించింది. దాంతో రెండు వారాల తర్వాత ఆ నిషేధాన్ని ఎత్తి వేశారు.
డెమొక్రటిక్ పార్టీ (యునైటెడ్ స్టేట్స్)
డెమొక్రటిక్ పార్టీ (Democratic Party) అనేది యునైటెడ్ స్టేట్స్ లోని రెండు ప్రధాన సమకాలీన రాజకీయ పార్టీలలో ఒకటి, రెండోది దాని చారిత్రక ప్రత్యర్థి రిపబ్లికన్ పార్టీ. ఈ డెమోక్రటిక్ పార్టీ థామస్ జెఫర్సన్ మరియు జేమ్స్ మాడిసన్ యొక్క డెమోక్రటిక్-రిపబ్లికన్ పార్టీ యొక్క వారసత్వ పార్టీనే, ఆండ్రూ జాక్సన్ చే 1828 మధ్యన స్థాపించబడిన ఈనాటి ఆధునిక డెమోక్రటిక్ పార్టీ ప్రపంచంలోనే చురుకుగా ఉన్న అతిపురాతన పార్టీ.
ఉదయ్ సింగ్ II
ఉదయ్ సింగ్ II  ప్రస్తుత  రాజస్థాన్ రాష్ట్రంలోని ఉదయ్ పూర్ నగరాన్ని  కనుగొన్న మేవాడ్  రాజు. మేవాడ్ రాజవంశంలో 53వ రాజైన ఉదయ్ సింగ్ తన  పరిపాలనా  కాలంలో మేవాడ్  ప్రాంతం నుంచి రాజధానిని ఉదయ్  పూర్ కు మార్చారు. ఈయన  మహారాణా సంగ్రాం సింగ్ కు నాలుగో  కుమారుడు. ఆయన తల్లి రాణీ కర్ణవతీ బుండీ రాకుమార్తె.
చిత్తోర్ లో జన్మించారు ఉదయ్ సింగ్. ఆగస్టు 1522లో ఆయన తండ్రి రాణా సంగ్రాం సింగ్ మరణించిన తరువాత అన్నగారు రతన్ సింగ్ II అధికారంలోకి వచ్చారు. 1531లో రాణా రతన్ కూడా చనిపోయాకా, ఉదయ్ సింగ్ రెండో అన్నగారు మహారాణా విక్రమాదిత్య సింగ్ పరిపాలించారు. విక్రమాదిత్య పాలనాకాలంలో తురక సుల్తాన్ గుజరాత్ బహద్దూర్ షా చిత్తోర్ ను ముట్టడించే ప్రయత్నాలు చేశారు. 1534లో భద్రతా విషయాల దృష్ట్యా ఉదయ్ సింగ్ ను తన అమ్మగారి పుట్టిల్లు బుండీకి పంపించారు. 1537లో వీరి బంధువు బంబిర్ విక్రమాదిత్యను చంపి, రాజ్యాన్ని ఆక్రమించుకున్నారు. చిన్నపిల్లవాడైన ఉదయ్ సింగ్ ను కూడా చంపడానికి ప్రయత్నించారు. ఉదయ్ సింగ్ ను పెంచుతున్న ఆయా పన్నాదాయ్ ఉదయ్ కు బదులుగా తన కొడుకు చందన్ ను బంబిర్ కు ఇచ్చింది. అలా కాపాడుకున్న ఉదయ్ ను బంబిర్ కు దొరకకుండా కుంబల్ గఢ్ కు పంపించేసింది.  ఆమె బుండీలోనే ఉంటూ ఉదయ్ సింగ్ ను కుంబల్ గఢ్ లో రెండేళ్ళ పాటు రహస్యంగా పెరిగేలా ఏర్పాటు చేసింది. ఆ రెండేళ్ళూ ఉదయ్ సింగ్ గవర్నర్ ఆషా షా దెపురాకు మేనల్లుడిగా మారువేషంలో పెరిగారు.
1540లో మేవాడ్ మంత్రుల సహాయంతో ఉదయ్ సింగ్ కుంబల్ గఢ్ రాజ్య సింహాసనాన్ని అధిష్టించారు. అదే ఏడాది తన మొదటి భార్య మాహారాణీ జైవంతబాయ్ సొంగరా తన మొదటి కుమారుడు  మహారాణాప్రతాప్ కు  జన్మనిచ్చారు. ఉదయ్ సింగ్ కు ఇరవై రెండు భార్యలు, 56 మంది కొడుకులు, 22 మంది కుమార్తెలు ఉన్నారు. ఆయన రెండో భార్య సజ్జాబాయ్ సొలంకినీకి ఆయన రెండో కొడుకు శక్తి, సాగర్ సింగ్, విక్రం దేవ్ లు జన్మించారు. ఉదయ్ సింగ్ ప్రియ భార్య ధీర్ బాయ్ భట్టియానీ కి జగ్మల్ సింగ్, ఇద్దరు కుమార్తెలు చంద్ కున్వర్, మాన్ కున్వర్ లు పుట్టారు. ఆయన నాలుగో భార్య రాణీ వీర్ బాయ్ ఝాలా, ఖేర్వా మహారాజు రాణా జైత్ సింగ్ కుమార్తె.
జి. వి. ప్రకాష్
జి. వి. ప్రకాష్ ఒక భారతీయ సంగీత దర్శకుడు, గాయకుడు, మరియు నటుడు. ఎక్కువగా తమిళ సినిమాలకు సంగీతాన్ని సమకూర్చాడు. 2010 సంవత్సరం మొదట్లో వెలుగులోకి వచ్చాడు. తర్వాత ఇతను సినీ నిర్మాణం, నటనా రంగంలోకి ప్రవేశించాడు. ఇతను ప్రఖ్యాత సంగీత దర్శకుడు ఎ. ఆర్. రెహ్మాన్ కు మేనల్లుడు. ఇతని భార్య సైంధవి గాయని. ముందుగా రెహమాన్ దగ్గర పలుచిత్రాలకు సంగీత విభాగంలో పనిచేశాడు. కొద్ది రోజులు హ్యారిస్ జయరాజ్ దగ్గర కూడా శిష్యరికం చేసి తరువాత సొంతంగా సంగీత దర్శకత్వం వహించడం ప్రారంభించాడు.
ప్రకాష్ తల్లి దండ్రులు జి. వెంకటేష్, మరియు ఏ. ఆర్. రిహానా. తల్లి ఏ. ఆర్. రెహ్మాన్ కు అక్క. జూన్ 27, 2013 న ప్రకాష్ గాయని సైంధవిని చెన్నై లోని మేయర్ రామనాథన్ చెట్టియార్ హాల్ వేదికపై వివాహం చేసుకున్నాడు. సైంధవి, ప్రకాష్ చెట్టినాడ్ విద్యాశ్రమంలో కలిసి చదువుకున్నారు.
ప్రకాష్ మొదటి సారిగా తన మేనమామ ఎ. ఆర్. రెహమాన్ సంగీత దర్శకత్వంలో వచ్చిన శంకర్ సినిమా జెంటిల్మేన్ కి సౌండ్ ట్రాక్ విభాగంలో పనిచేశాడు. ఇంకా రెహమాన్ ఇతర ప్రాజెక్టుల్లో కూడా పనిచేశాడు. తర్వాత కొద్ది రోజులు హ్యారిస్ జయరాజ్ తో కలిసి పనిచేశాడు. "అన్నియన్" (తెలుగులో అపరిచితుడు), "ఉన్నాళే ఉన్నాళే" అనే రెండు సినిమాల్లో పాటలు పాడాడు.
ప్రకాష్ మొదటిసారిగా ఎస్. శంకర్ నిర్మాణ సారథ్యంలో, వసంత బాలన్ దర్శకత్వంలో వచ్చిన "వేయిల్" అనే తమిళ సినిమాతో సంగీత దర్శకుడిగా మారాడు. తరువాత ఎ. ఎల్. విజయ్ దర్శకత్వంలో వచ్చిన "మదరాస పట్టణం" అనే సినిమాకు ఇతను కూర్చిన సంగీతం కూడా ఆకట్టుకున్నది. సెల్వరాఘవన్ దర్శకత్వంలో వచ్చిన "మయాక్కం ఎన్న" అనే సినిమా ధనుష్ హీరోగా ప్రకాష్ కి మూడో సినిమా. ఈ సినిమా సంగీతం కూడా విమర్శకుల ప్రశంసలందుకుంది.
ప్రకాష్ 2013 లో "జి. వి. ప్రకాష్ కుమార్ ప్రొడక్షన్స్" పేరుతో స్వంతంగా ఓ నిర్మాణ సంస్థను స్థాపించాడు. ఈ సంస్థ మొట్టమొదటి సినిమా, బాలు మహేంద్ర దగ్గర సహాయకుడుగా పనిచేసిన విక్రం సుకుమారన్ దర్శకత్వంలో వచ్చిన "మాదా యానై కూట్టం".
2012 లో దర్శకుడు మురుగదాస్ ఇతన్ని చూసి తన సినిమాలో నటించమని అడిగాడు. కానీ కొన్ని కారణాల వల్ల ఆ ప్రాజెక్టు ప్రారంభం కాలేదు. తరువాత ప్రకాష్ మూడు సినిమాల్లో నటించడానికి అంగీకరించాడు. ఆడుకాలం నరేన్ దగ్గర నటనలో శిక్షణ పొందాడు. తెలుగులో వచ్చిన ప్రేమకథా చిత్రమ్ సినిమాకు రీమేక్ అయిన "డార్లింగ్" సినిమాలో నటించాడు.
శ్రీమణి
శ్రీమణి ఒక తెలుగు సినీ గేయ రచయిత. అత్తారింటికి దారేది సినిమాలో అతను రాసిన "ఇది ఆరడుగుల బుల్లెట్టు" పాటకు గాను ఉత్తమ గీత రచయితగా ఫిల్మ్ ఫేర్ అవార్డు లభించింది.
శ్రీమణి అసలు పేరు పాగోలు గిరీష్. అతనికి శ్రీ అనే పదం ఇష్టం కావడంతో తల్లిపేరులోని మణితో కలిసి శ్రీమణి అని పేరు మార్చుకున్నాడు. శ్రీమణి పుట్టింది విజయవాడ అయినా అతని స్వస్థలం ప్రకాశం జిల్లా, చీరాల. తండ్రి పాగోలు వెంకటాచలం అతనికి ఎనిమిదేళ్ళ వయసులో చనిపోయాడు. తల్లి నాగమణి అతనికి పన్నెండేళ్ళ వయసులో మరణించింది. దాంతో శ్రీమణి, అతని తమ్ముడు వాళ్ళ అమ్మమ్మ, తాతయ్యల దగ్గర పెరిగారు. ఎనిమిదో తరగతి దాకా చీరాలలోనే చదువుకున్నాడు. తొమ్మిది, పదో తరగతులు నందిగామ లోని పిన్నివాళ్ళ ఇంట్లో ఉండి చదువుకున్నాడు. మళ్ళీ ఇంటర్మీడియట్ కోసం అమ్మమ్మ దగ్గరికి వచ్చేశాడు. తొమ్మిదో తగరతి చదివేటప్పటి నుంచి కవిత్వం, రచనలపై మక్కువ పెంచుకున్నాడు. తానే స్వంతంగా సందర్భాలు సృష్టించుకుని పాటలు రాసుకునే వాడు. ఇవి విన్నవారు ఇది ఏ సినిమాలోది అని అడిగేవారు. దాంతో అతనికి సినిమాల్లో పాటల రచయితా ప్రయత్నం చేస్తే బాగుండుననిపించింది. డిగ్రీ మొదటి సంవత్సరం పూర్తి కాగానే, తాను రాసిన పాటల పుస్తకం తీసుకునని గేయరచయితగా అవకాశాల కోసం హైదరాబాదుకు వచ్చాడు. పాటల రచయితగా ప్రయత్నాలు చేస్తూనే హైదరాబాదులోని వనస్థలిపురంలో 2006 జూన్ నుంచి డిసెంబరు దాకా క్రాంతి ట్రాన్స్ పోర్టు కంపెనీలో గుమాస్తాగా పార్ట్ టైమ్ ఉద్యోగం చేశాడు.
తరువాత సురేష్ అనే ఒక స్నేహితుడి సలహాతో ఫిల్మ్ నగర్ కు దగ్గరగా ఉంటుందనే ఉద్దేశ్యంతో 2007 లో యూసఫ్ గూడా కి మారాడు. అక్కడ కొద్ది రోజులు పిజ్జా డెలివరీ బాయ్ గా పనిచేశాడు. ముహూర్తం అనే సినిమాలో పాట రాసే అవకాశం వచ్చింది. కానీ టైటిల్స్ లో అతని పేరు లేదు. కొంతకాలం ఘోస్టు రైటరుగా పని చేశాడు. ఇలాగైతే గుర్తింపు రాదనే ఉద్దేశ్యంతో బాబాయి సలహాతో అపోలో ఆస్పత్రిలో బీ పాజిటివ్ అనే మ్యాగజీన్ కి మార్కెటింగ్ ఎక్జిక్యూటివ్ గా చేరాడు. అక్కడ ఆగస్టు 2008 నుంచి 2010, ఆగస్టు వరకు పనిచేశాడు. ఆ మ్యాగజీన్ కు రాం చరణ్ భార్యయైన ఉపాసన కామినేని ప్రచురణ కర్త.
కాశీ అనే సహాయ దర్శకుడి సహాయంతో దర్శకుడు సుకుమార్ పరిచయం కలిగింది. అలా అతనికి తన సినిమా 100% లవ్ సినిమాలో గీత రచయితగా "అహో బాలు", "దటీజ్ మహాలక్ష్మి", "ఏ స్క్వేర్ బీ స్క్వేర్" మూడు పాటలు రాసే అవకాశం దక్కింది. తరువాత సెగ, జులాయి, బాడీగార్డ్ లాంటి సినిమాలతో పేరు తెచ్చుకున్నాడు.
100% లవ్ సినిమాలో అతను రాసిన పాటలకు, సెగ సినిమాలో దేవీ శ్రీప్రసాద్ స్వరపరిచిన "వర్షం ముందుగా మబ్బుల ఘర్షణ" అనే పాటలకు మంచి ప్రశంసలు లభించాయి. తాను ప్రత్యేకంగా పాటలు రాసుకోవడానికి కూర్చోననీ తను నడుస్తున్నపుడో, ఇతరులతో కలిసి ప్రయాణిస్తున్నప్పుడో అకస్మాత్తుగా మనసులోకి వస్తే తన ఫోనులో రికార్డు చేస్తుంటాననీ సినీ గోయెర్ కి ఒక ఇంటర్వ్యూలో చెప్పాడు.
లడ్డు బాబు
లడ్డు బాబు 2014 లో అల్లరి నరేష్, భూమిక ప్రధాన పాత్రల్లో రవిబాబు రూపొందించిన ప్రయోగాత్మక చిత్రం.
లడ్డు బాబు (అల్లరి నరేష్) మామూలుగా సన్నగా ఉంటాడు. కానీ అతనికి ఓ విచిత్రమైన దోమ కుట్టడంతో వైరస్ సోకి కొన్ని నెలల్లో అకస్మాత్తుగా విపరీతంగా లావుగా అయిపోతాడు. దాంతో లడ్డు బాబుకు తొందరగా పెళ్ళి చేసేయాలనుకున్న అతని తండ్రి కిష్టయ్య (కోట శ్రీనివాసరావు)కు అది సమస్యగా పరిణమిస్తుంది. కొడుక్కు పెళ్ళి చేసే వేరు కాపురం పెట్టేస్తే తమ పూర్వీకుల ఇల్లు అమ్మేసి గోవాకు వెళ్ళిపోవాలనేది కిష్టయ్య ఆలోచన. కానీ అతని భారీ ఆకారం వలన పెళ్ళి చేసుకోవడానికి ఎవరూ ముందుకు రారు. అతని ఆకారమే కాకుండా అతని ప్రవర్తన వల్ల కూడా కొన్ని సంబంధాలు చెడిపోతుంటాయి. అతను తనకు నచ్చిన అమ్మాయిని ప్రేమించి పెళ్ళి చేసుకోవాలన్నది అతని ఆలోచన.
అదే ఊళ్ళో మూర్తి (మాస్టర్ అతులిత్) అనే పదేళ్ళ అబ్బాయి భర్త చనిపోయిన వాళ్ళ అమ్మ మాధురి (భూమిక చావ్లా) తో కలిసి నివసిస్తుంటాడు. లడ్డు బాబు మూర్తితో స్నేహం చేయడానికి ఒప్పుకోకపోవడంతో మూర్తి తన స్నేహితులతో కలిసి అతన్ని ఆటపట్టిస్తూ ఉంటాడు. ఇంతలో లడ్డు బాబు మాయ (పూర్ణ) అనే అమ్మాయిని చూసి వెంటనే ప్రేమలో పడతాడు. ఆమెను ప్రసన్నం చేసుకోవడానికి అనేకరకాల ప్రయత్నాలు చేస్తుంటాడు. ఈ ప్రయత్నాలన్నింటినీ మూర్తి గ్యాంగ్ అడ్డుకుంటూ ఉంటుంది. ఒకరోజు మూర్తి వాళ్ళు ఆటపట్టించడం వల్ల లడ్డు బాబు తన తండ్రి ఇద్దరు కవల పిల్లలతో ఏర్పాటు చేసిన పెళ్ళి చూపుల సమయానికి ఇంటికి వెళ్ళలేక పోతాడు. దాంతో అతని తండ్రి అతన్ని ఇంట్లోంచి వెళ్ళగొడతాడు.
లడ్డు బాబు ఎక్కడికి వెళ్ళాలో తెలియక రోడ్డు పక్కన కూర్చుంటే మూర్తి వచ్చి అతనితో మితృత్వం కలుపుకుని తన ఇంటికి తీసుకువెళతాడు. లడ్డు బాబును చూసి మాధురి మొదలో అయిష్టత వ్యక్తం చేసినా, మూర్తి మారాం చేయడంతో అతను వాళ్ళతో కలిసి ఉండటానికి అంగీకరిస్తుంది. అలా ఉండగా ఉన్నట్టుండి మాయ ఎక్కడ నుంచో ఊడిపడి అతన్ని ప్రేమిస్తున్నట్లు చెబుతుంది. నిజానికి ఆమె బాయ్ ఫ్రెండ్ తో గొడవపడి తాను అందవికారంగా ఉన్న వాడితో ప్రేమలో పడతానని సవాల్ చేసి అక్కడికి వస్తుంది. అది తెలియని లడ్డు బాబు ఆమెను సంతోషంగా అంగీకరిస్తాడు. లడ్డు బాబు మాయ చెప్పినట్లుగా బరువు తగ్గడం కోసం మాధురి వాళ్ళ ఇంట్లో డబ్బు దొంగతనం చేసి దానికోసం శస్త్రచికిత్స చేయించుకుంటాడు. మాయ అప్పుడే తన నిజస్వరూపాన్ని బయటపెట్టి తన బాయ్ ఫ్రెండ్ ను పెళ్ళి చేసుకోవడానికి వెళ్ళిపోతుంది. పనిలో పనిగా లడ్డు బాబుని లావుగా ఉన్నప్పుడే బాగుండే వాడని చెప్పేసి మరీ వెళుతుంది. అనుకోకుండా జరిగిన పరిణామంతో లడ్డు బాబు మనసు వికలం అయిపోతుంది. దానికి తోడు అసలు మూర్తి తనతో స్నేహం చేసుకుని ఎందుకు తన ఇంటికి తీసుకువెళ్ళాడో తెలుస్తుంది. తన తల్లి మాధురిని లడ్డు బాబు పెళ్ళి చేసుకోవాలనేది మూర్తి కోరిక.
ఒక వైపు తన మీద ఎంతో నమ్మకం పెట్టుకున్న మాధురి కుటుంబాన్ని మోసం చేయడం, మరో వైపు మాయ తనని నమ్మించి మోసం చేయడం వంటి సంకట పరిస్థితుల మధ్య నలిగిపోతూ చివరికి తన తండ్రి ఏర్పాటు చేసిన కవల పిల్లల్ని పెళ్ళి చేసుకోవడానికి సిద్ధమైపోతాడు. వాళ్ళు ఇచ్చిన కట్నం డబ్బులతో మాధురికి తాను దొంగతనం చేసిన డబ్బులు తిరిగి ఇచ్చేయాలనేది అతని ఆలోచన. అయితే ఉన్నట్లుండి మూర్తికి అంతు చిక్కని వ్యాధి సోకుతుంది. త్వరలోనే అతను చనిపోతాడని తెలిసి అతని చివరి కోరిక మేరకు మాధురిని పెళ్ళి చేసుకోవడంతో కథ ముగుస్తుంది.ఈ సినిమా దర్శకుడు రవిబాబు ఒక నటుడు చలపతి రావు కుమారుడు. అలాగే హీరో అల్లరి నరేష్ ప్రముఖ దర్శకుడు ఈ. వి. వి సత్యనారాయణ కుమారుడు. నిర్మాత త్రిపురనేని రాజేంద్ర, ప్రముఖ రచయిత త్రిపురనేని మహారధి కుమారుడు. అలా ప్రముఖ దర్శక, రచయిత, నటుల కుమారులతో ఈ చిత్రం తెరకెక్కింది.
బిందు మాధవి
బిందు మాధవి ఒక దక్షిణ భారతీయ సినీ నటి. ఎక్కువగా తమిళ, తెలుగు సినిమాల్లో నటించింది. ముందుగా తెలుగులో తన కెరీర్ ను ప్రారంభించి తరువాత తమిళ సినీ పరిశ్రమలో దృష్టి మళ్ళించింది.
బిందు మాధవి చిత్తూరు జిల్లా, మదనపల్లె లో జన్మించింది. ఆమె తండ్రి వ్యాపార పన్నుల విభాగంలో ఉప కమీషనరుగా పనిచేసేవాడు. ఉద్యోగ రీత్యా ఆయన తిరుపతి, నెల్లూరు, గుంటూరు, విజయవాడ, హైదరాబాదు లాంటి ప్రాంతాలకు మారి చివరకు చెన్నైలో స్థిరపడ్డాడు. ఆమె చదువు అక్కడే సాగింది. ఆమె 2005 లో వేలూర్ ఇన్ స్టిట్యూట్ ఆఫ్ టెక్నాలజీ నుంచి బయో టెక్నాలజీలో డిగ్రీ పూర్తి చేసింది.
ఆమె కళాశాలలో ఉన్నపుడే శరవణ స్టోర్స్ తరపున కొన్ని ప్రకటనలలో మోడల్ గా నటించింది. ఆమెకు సినిమాల్లో నటించాలని ఉండేది కానీ ఆమె తల్లిండ్రులు మొదట్లో అందుకు అంగీకరించలేదు. ఆమె తండ్రి ఏకంగా 8 నెలలపాటు మాట్లాడ్డం మానేశాడు. తల్లి కూడా అయిష్టంగానే ఉంది. చెన్నైలో ప్రముఖ ఫోటోగ్రాఫర్ అయిన వెంకట్ రాం ఆమెకు ఫోటో షూట్ జరిపి ఆల్బం తయారు చేసి ఇచ్చాడు. బిందు మాధవి ఇప్పటికీ అతనికి కృతజ్ఞతలు తెలియజేస్తూనే ఉంటుంది.
ఆమె అలాగే మోడలింగ్ కొనసాగిస్తూ టీవీలో ప్రకటనల్లో నటించసాగింది. టాటా గోల్డ్ వారి తనిష్క్ ప్రకటనలో ఆమెను గమనించిన శేఖర్ కమ్ముల తాను నిర్మాతగా వ్యవహరిస్తున్న ఆవకాయ్ బిర్యానీ సినిమాలో కథానాయికగా అవకాశం ఇచ్చాడు. అదే సమయంలో దర్శకుడు చేరన్ "పొక్కిషమ్" అనే సినిమాలో ఓ సహాయ పాత్రను ఇచ్చాడు. 2009లో ఆమె నటించిన మరో చిత్రం దర్శకుడుపూరి జగన్నాధ్ నిర్మాతగా తన తమ్ముడు సాయిరాం శంకర్ హీరోగా వచ్చిన బంపర్ ఆఫర్ అనే సినిమా. 2010లో ఓం శాంతి అనే సినిమాలో నటించింది. అదే సంవత్సరం దిల్ రాజు నిర్మించిన రామ రామ కృష్ణ కృష్ణ సినిమాలో రాం సరసన నటించింది. తరువాత గౌతం మేనన్ శిష్యురాలైన అంజనా అలీ ఖాన్ దర్శకత్వంలో వచ్చిన "వప్పం" అనే తమిళ సినిమాలో ఓ వేశ్య పాత్రలో నటించింది.
ఈ సినిమా తర్వాత ఆమెకు తమిళంలో ఎక్కువగా అవకాశాలు రావడంతో తన దృష్టి అక్కడనే కేంద్రీకరించింది. తమిళంలో ఆమె తరువాతి చిత్రం 2012లో విడుదలైన "కళుగు". ఈ సినిమా బాక్సాఫీసు వద్ద మంచి విజయం సాధించింది.
ఫ్యూజీ పర్వతం
ఫ్యూజీ పర్వతం జపాన్ దేశంలోని అత్యంత ఎత్తైన పర్వత ప్రదేశం. ఇది హొన్షు ద్వీపంలో ఉంది. దీని శిఖరం 3776 మీటర్ల (12,389 అడుగులు) ఎత్తు ఉంటుంది. ఇది ఒక అగ్నిపర్వతం. 1707-08 సంవత్సరాల మధ్యలో ఒకసారి బద్ధలైంది. ఇది జపాన్ రాజధాని నగరమైన టోక్యోకి నైరుతి దిశలో 100 కిలోమీటర్ల దూరంలో ఉంది. వాతావరణం నిర్మలంగా ఉన్న రోజున టోక్యో నుంచి స్పష్టంగా కనిపిస్తుంది. సంవత్సరంలో చాలా నెలలపాటు మంచుతో కప్పబడి ఉండే దీని చక్కని శంఖాకారపు ఆకృతి వల్ల జపాన్ దేశాన్ని సూచించడానికి ఈ పర్వతాన్ని అనేక కళాఖండాలలో వాడుతుంటారు. దీన్ని నిత్యం అనేక మంది యాత్రికులు, పర్వతారోహకులు సందర్శిస్తుంటారు.
ఈ పర్వతం జపాన్ యొక్క మూడు పవిత్ర పర్వతాల్లో ఒకటి. మిగతా రెండు పర్వతాలు టేట్ పర్వతం, హకు పర్వతం. ప్రకృతి అందాల్లో ప్రత్యేకత కలిగిన ఈ పర్వతం జపాన్ దేశపు ప్రాచీన స్థలాల్లో ఒకటి. జూన్ 22, 2013 న యునెస్కో వారు దీన్ని ప్రపంచ వారసత్వ ప్రదేశాల్లో ఒకటిగా గుర్తించారు. యునెస్కో వారు ఈ ఫ్యూజీ పర్వతం కొన్ని శతాబ్దాలుగా కళాకారులకు, కవులకు స్ఫూర్తి కలిగిస్తూందనీ, అనేక మంది యాత్రికులను ఆకట్టుకుంటోందని ప్రశంసించారు.
శ్రీముఖి
శ్రీముఖి ఒక ప్రముఖ టీవీ వ్యాఖ్యాత, మరియు నటి. అదుర్స్ అనే కార్యక్రమంతో వ్యాఖ్యాతగా ప్రవేశించింది. 2012 లో అల్లు అర్జున్ హీరోగా త్రివిక్రం శ్రీనివాస్ దర్శకత్వంలో వచ్చిన జులాయి సినిమాతో వెండితెరపై ప్రవేశించింది. ప్రేమ ఇష్క్ కాదల్ సినిమాతో కథానాయిక అయ్యింది.
శ్రీముఖి సినిమాల్లోకి ప్రవేశించక మునుపు అదుర్స్, సూపర్ సింగర్ 9 అనే కార్యక్రమాలకు వ్యాఖ్యాతగా వ్యవహరించి పలువురు అభిమానుల్ని సంపాదించుకుంది. తర్వాత 2012 లో త్రివిక్రం శ్రీనివాస్ దర్శకత్వంలో అల్లు అర్జున్ హీరోగా వచ్చిన జులాయి సినిమాలో అల్లు అర్జున్ చెల్లెలు రాజీ పాత్రతో సినిమా రంగంలోకి ప్రవేశించింది. తర్వాత పవన్ సాదినేని దర్శకత్వంలో వచ్చిన ప్రేమ ఇష్క్ కాదల్ అనే సినిమాలో కథానాయికగా నటించింది. నేను శైలజ సినిమాలో హీరో రామ్ కు సోదరిగా నటించింది. శేఖర్ కమ్ముల సినిమా లైఫ్ ఈజ్ బ్యూటీఫుల్ సినిమాలో ఒక చిన్న పాత్రలో నటించింది. ధనలక్ష్మి తలుపు తడితే సినిమాలో, నారా రోహిత్ సినిమా సావిత్రి సినిమాల్లో కథానాయికగా నటించింది. తెలుగులోనే కాకుండా తమిళంలో "ఎట్టుతిక్కుం మధయానై", కన్నడంలో చంద్రిక అనే సినిమాల్లో నటించింది. నానీ హీరోగా ఇంద్రగంటి మోహనకృష్ణ దర్శకత్వంలో వచ్చిన జెంటిల్‌మేన్ సినిమాలో కూడా ఓ పాత్రలో నటించింది.
రానా దగ్గుబాటి, ఆలీతో కలిసి దుబాయ్ లో జరిగిన సైమా అవార్డ్స్ కార్యక్రమాన్ని నిర్వహించింది. ఈటీవీ ప్లస్ లో ప్రసారమవుతున్న పటాస్, మా టీవీ లో ప్రసారమవుతున్న భలే చాంస్ లే రెండో దశ కార్యక్రమాలకు వ్యాఖ్యాతగా వ్యవహరిస్తుంది.
అరెరె
అరెరె తెలుగు చలన చిత్రం. దీనికి శశి కిరణ్ తిక్క కథ మరియు దర్శకత్వం వహించాడు. ఈ చిత్రం నీలిమ తిరుమలశెట్టి చే సంఘమిత్ర ఆర్ట్స్ బ్యానర్ క్రింద నిర్మించబడినది. ఈ చిత్రానికి అభిజీత్ దుద్దల మరియు ఆనిషా అంబ్రోస్ లు కథానాయకుడు మరియు కథానాయకురాలు. ఈ చిత్రానికి మైకేల్ఈ జె మేయర్ సంగీతాన్ని అందించారు. ఈ చిత్రానికి ఫోటోగ్రఫీ దర్శకునిగా సురేష్ పి భార్గవ్ పనిచేసాడు.
ఆనిషా అంబ్రోస్
అనిషా అంబ్రోస్ భారతీయ సినిమా నటి మరియు మోడల్. ఆమె తెలుగు, కన్నడ మరియు మలయాళ సినిమాలలో కథానాయకిగా నటిస్తుంది. ఈమె ఆంధ్ర ప్రదేశ్ లోని విశాఖపట్నం నకు చెందినవారు. 2013లో నీలిమ తిరుమలశెట్టి దర్శకత్వంలోని తెలుగు చిత్రం అలియాస్ జానకి లో నటించడం ద్వారా చిత్రసీమలో అడుగుపెట్టింది. 
ఆమె తల్లిదండ్రులు విశాఖపట్నం నకు చెందినవారు. ఆమె ఒడిషా లో పెరిగింది. ఆమె కుటుంబం ఒడిషా మరియు ఆంధ్రప్రదేశ్ లలో అనేక పాఠశాలను నడిపారు. ఆమె కళాశాల విద్యను విశాఖపట్నంలోని సెయింట్ జోసెఫ్ కళాశాలలో పూర్తిచేసింది. తరువాత ఎం.బి.ఎ ను గీతం స్కూల్ ఆఫ్ ఇంటర్నేషనల్ బిజినెస్ లో పూర్తిచేసింది.
ఆమె ఫేస్‌బుక్ లోని "ఫ్రెండ్స్ ఫోటోగ్రఫీ" పేజీలో మోడలింగ్ చేసింది. ఆమె చిత్రాలను నిర్మాత అయిన నీలిమ తిరుమలశెట్టి చూసి ఆమెకు సినిమాలలో నటించే అవకాశం కల్పించింది.
'అలియాస్ జానకీ' సినిమాతో టాలీవుడ్ ఎంట్రీ ఇచ్చిన ఆమె గురించి కొద్ది మందికి మాత్రమే తెలుసు. అయితే ఆ తరువాత ఆమె పవన్ దృష్టిలో పడటం 'సర్దార్ గబ్బర్ సింగ్' సినిమాకు హీరోయిన్ గా ఎంపిక కాబడింది. కానీ తరువాత ఈమెను తొలగించారు.
నీలిమ తిరుమలశెట్టి
నీలిమా తిరుమలశెట్టి (జననం 31 డిసెంబరు 1975) భారతీయ సినిమా మరియు టెలివిజన్ నిర్మాత. ఆమె సంఘమిత్ర ఆర్ట్స్ క్రియేటివ్ ప్రొడక్షన్ హౌస్ వ్యవస్థాపకురాలు. తెలుగు సినిమా పరిశ్రమలో నిర్మాతలుగా ఉన్న కొద్దిమంది మహిళలలొ ఆమె ఒకరు.
అభిజీత్ దుద్దల
అభిజీత్ దుద్దల (జననం 11 అక్టోబరు 1988) భారతీయ సినిమా నటుడు. ఆయన 2012 లో శేఖర్ కమ్ముల దర్శకత్వంలో విడుదలైన లైఫ్ ఈజ్ బ్యూటీఫుల్ చిత్రంలో "శ్రీను" పాత్రలో ప్రధాన అపాత్ర పోషించి తెలుగు సినిమాలో ప్రవేశించాడు.
ఆయన మన్‌మోహన్ దుద్దల మరియు లక్ష్మీ ప్రసన్న దుద్దల లకు అక్టోబరు 11, 1988 లో జన్మిచాడు. వారి పూర్వీకులు హైదరాబాదుకు చార్మినారు నిర్మాణంలో పనిచేయుటకు వలస వచ్చారు. ఆయన ముత్తాత నిర్మాణపనివాడు. ఆయన కుటుంబం అప్పటి నుండి నిర్మాణ పనులు మరియు కాంట్రాక్ట్ పనులు చేసేది.
తెలంగాణ రాష్ట్రంలోని ఆదిలాబాదు జిల్లాకు చెందిన కాడెం ప్రాజెక్టు ఆయన తాత దుద్దల నరసయ్య చే నిర్మించబడినది.
అభిజీత్ యొక్క కిండర్ గార్డెన్ విద్య చైతన్య విద్యాలయ లో ప్రారంభమైనది. ఆయన ప్రాథమిక మరియు ఉన్నత విద్యను చిత్తూరు జిల్లా కు చెందిన మదనపల్లె లో జిడ్డు కృష్ణమూర్తి చే స్థాపించబడిన ఋషి వాలీ స్కూల్ లో జరిగింది. ఆయన హైదరాబాదు లోని జవహర్ లాల్ టెక్నలాజికల్ విశ్వవిద్యాలయం నుండి ఆరోనాటికల్స్ లో గ్రాడ్యుయేషన్ పూర్తిచేసాడు.
కళాశాలలోని చివరి సంవత్సరంలో ప్రముఖ దర్శకుడు శేఖర్ కమ్ముల యొక్క అసిస్టెంట్ డైరక్టర్ ఆయన యొక్క ప్రొఫైల్ ను సోషన్ నెట్‌వర్క్ లో చూసి ఆయనను "లైఫ్ ఈజ్ బ్యూటీఫుల్" చిత్రానికి ఆడిషన్ కొరకు పిలిచాడు. ఆయన ఆ చిత్రంలో అమల అక్కినేని యొక్క కుమారునిగా ప్రధాన పాత్రలో నటించాడు.
ఆయన శేఖర్ కమ్ముల దర్శకత్వం లోని తెలుగు చిత్రం "లైఫ్ ఈజ్ బ్యూటీఫుల్" ద్వారా తెరంగేట్రం చేసాడు. ఆ చిత్రం ప్రపంచవ్యాప్తంగా విడుదలై 22 కోట్ల రూపాయల వసూళ్ళను మొదటి వారంలో చేసి బాక్సాఫీస్ హిట్ గా ప్రకటించబడినది. ఈ చిత్రానికి శేఖర్ కమ్ముల యొక్క పూర్వపు చిత్రం అయిన హ్యాపీ డేస్ చిత్రంలో అనేక పోలికలు వచ్చాయి. ఆయన రెండవ చిత్రం అరెరె ఈ చిత్రానికి శశి కిరణ్ తిక్క దర్శకత్వం వహించాడు. దీనికి నీలిమ తిరుమలశెట్టి సంఘమిత్ర ఆర్ట్స్ బ్యానర్ పై నిర్మించింది.
విదేశీ సినిమా
విదేశాలలో నిర్మించబడిన చలన చిత్రాలే కాక భారతీయ భాషలు కాని ఇతర భాషలలో నిర్మించబడిన సినిమాలను విదేశీ సినిమా లేదా ప్రపంచ సినిమాగా పరిగణించవచ్చు. 
ప్రపంచ సినిమాలలో ప్రజాదరణ పొందిన చలన చిత్రాల పాక్షిక జాబితా:
సురేంద్రబాబు
ఎన్.వి.సురేంద్రబాబు విజయవాడ నగర పోలీసు కమీషనరు. 
ఆయన గుంటూరు జిల్లాకు కెందిన దోనెపూడి గ్రామంలో జన్మించాడు. ఆయన తండ్రి నిమ్మగడ్డ జనార్థన రావు పాఠశాల ఉపాధ్యాయుడు. సురేంద్రబాబు 2001 నుండి 2004 వరకు విజయవాడ పోలీసు కమీషనరుగా పనిచేసాడు. ఆయన ఇనస్పెక్టరు జనరల్ ఆఫ్ పోలీసుగా 2007లో పదోనతి పొందాడు.
2006 మరియు 2007 మధ్య కాలంలో ఆయన హైదరాబాదు సిటీపోలీసు అడిషనల్ కమీషనర్ లో కో ఆర్డినేషన్ విభాగంలో సేవలందించాడు. ఆయన అంతకు ముందు హైదరాబాదు సిటీ పోలీసు విభాగంలో ట్రాఫిక్ కొరకు అడిషనల్ కమీషనరుగా పనిచేసాడు. పట్టణంలోని ట్రాఫిక్ సమస్యపై మంచి అనుభవంతో తన సేవలనందించాడు.
ఆయన ప్రస్తుతం ఆక్టోపస్ (కౌంటర్ టెర్రరిజం ఫోర్స్) విభాగంలో అడిషనల్ డైరక్టరు జనరల్ ఆఫ్ పోలీసుగా తన సేవలనందిస్తున్నాదు. ఆయన 2008 లో మక్కా మస్జిద్ బాంబింగ్ కేసులో ఆంధ్రప్రదేశ్ పోలీసు దళంలో సభ్యులు. ఆయన లిక్కర్ అమ్మకాలలో కరిగిన డ్రైవ్ లో ఛీఫ్ కో ఆర్డినేటరుగా వ్యవహరించారు. ఆయన డైరక్టరు ( ఎన్‌ఫోర్స్‌మెంటు) గానూ, ప్రొహిబిషన్ మరియు ఎక్సైజ్జ్ డిపార్టు మెంటులోనూ పనిచేసాడు.
హైదబాదు పోలీసు విభాగం యొక్క అడిషనల్ కమీషనరుగా ఆయన మానవవనరులు, ఆర్థిక, ఇంఫర్మేషన్ టెక్నాలజీ మరియు న్యాయ నిర్వహణ లలో సహకారాన్నందించాడు.
ఆయన డెహ్రాడూన్ లోని నేషనల్ పోలీసు అకాడమీ వద్ద ఎస్.పి శిక్షణ పొందాడు. మావోయిస్టు వ్యతిరేక శిక్షణను నల్లమల లోని గ్రే హౌండ్స్ అకాడమీలో పూర్తి చేసాడు. ఆయన మెకానికల్ ఇంజనీరింగ్ లో బి.టెక్ చేసాడు. ఆయన వరంగల్ లో ఎన్.ఐ.టి నుండి బి.టెక్ డిగ్రీని, ముంబై లోని ఎన్.ఐ.టి.ఐ.ఇ నుండి ఎం.టెక్ డిగ్రీని పొందాడు. ఆయన ఇనిస్టిట్యూట్ ఆఫ్ ఛార్టెడ్ అకౌంట్స్ ఆఫ్ ఇండియాలో ఫెలోషిప్ చేసాదు. ఆయన కృష్ణా జిల్లా క్రికెట్ అసోసియేషన్ కు గౌరవ అధ్యక్షునిగా ఉన్నాడు.
ఆయనకు 2003లో రాజీవ్ సర్వీస్ మెడల్ లభించింది.
కొలకలూరు రామశేషశర్మ
కొలకలూరు రామశేషశర్మ, సుప్రసిద్ధ రంగస్థల నటులు.
వీరు 1948లో గుంటూరు జిల్లా తెనాలి తాలూకా కొలకలూరు లో జన్మించారు.
చిన్నవయసులోనే దొంగవీరుడు నాటకంలో మురళి పాత్రతో రంగప్రవేశం చేశారు. కళాశాల విధ్యను ముగించుకొని పూర్తిస్థాయిలో నాటకరంగానికి వచ్చారు.
1983లో కొలకలూరు లో 'శివశేషసాయి నాట్యమండలి' స్థాపించి అనేక పౌరాణిక నాటకాలు వేవారు.
వల్లూరి వెంకట్రామయ్య చౌదరి దగ్గర మాయల ఫకీరు పాత్రను నేర్చుకుని అనేక చోట్ల ఏకపాత్రాభినయం చేశారు. ప్రస్తుతం కొలకలూరు లో వైధ్య వృత్తి చేసుకుంటూ వీలున్నప్పుడు నాటకాలలో పాల్గొంటున్నారు.
దేవరపాగ
ఒక పూర్వ వంశానికి చెందిందే ఈ దేవరపాగ, Devarapaga
దేవరపాగ వంశకులు పూర్వం 200 సంవత్సర క్రితం అలంపూర్ తాలూకాలో నివసించేవారు. బ్రతుకుదెరువు కోసం కొంతమంది హైదరాబాద్, వనపర్తి, నాగర్ కర్నూల్, కొల్లాపూర్, వరకు వలస వచ్చి బ్రతుకుతున్నారు. ముఖ్యనంగా చెప్పాలంటే 
దేవరపాగ పేరు ఇపుడు చాలా పేర్లుగా పిలుస్తున్నారు. 
దేవరపాగ (హైదరాబాద్, నాగర్ కర్నూల్), దేవరపోగు (కొల్లాపూర్), ధ్యారాపోగా (వనపర్తి), అనికూడా పిలుస్తుంటారు. 1936 లో ముగ్గురు అలంపూర్ నుండి ముగ్గురు మూడు గ్రామాలకు చేరుకున్నారు. తీగలపల్లి (పేదవాడు), వెన్నచెర్ల (నడిపివాడు), బావాయిపల్లి (చిన్నవాడు), ఇపుడు ఈ మూడు ఊర్లలలో కలిపి 800 వందల జనాభా ఉంటుంది.
దేవరపాగ వంశానికి చెందిన నేను దేవరపాగ బలమశయ్య రెండవ కుమారుడు దేవరపాగ లక్ష్మయ్య మా తండ్రి. నా పేరు జాన్సన్ దేవరపాగ
కీసర
వికీపీడియాలో కీసర అనే పేరుతో కింది పేజీలున్నాయి.
అలారం క్లాక్
అలారం క్లాక్ (Alarm clock, Alarm - అలారం) అనేది పేర్కొన్న సమయంలో వ్యక్తి లేదా వ్యక్తుల బృందాన్ని అప్రమత్తం చేసేందుకు రూపొందించిన ఒక గడియారం.
కరీనా కపూర్ సినిమాల జాబితా
కరీనా కపూర్, ప్రముఖ భారతీయ నటి. దాదాపు 50 బాలీవుడ్  చిత్రాల్లో నటించారు ఆమె. 2000లో అభిషేక్ బచ్చన్ సరసన రెఫ్యూజీ  సినిమాతో తెరంగేట్రం చేశారు కరీనా. ఆ సినిమాలోని నటనకు గానూ  ఫిలింఫేర్ ఉత్తమ నటి డెబ్యూ పురస్కారం అందుకున్నారు. ఆ తరువాతి ఏడాది ఆమె 5 సినిమాల్లో నటించారు. ముఝే కుచ్ కెహనా హై, అజ్నబీ, కభీ ఖుషీ కభీ గం వంటి సినిమాల్లో నటించారు కరీనా. కభీ  ఖుషీ కభీ గం సినిమా ఆ సంవత్సరానికిగానూ అతి ఎక్కువ వసూళ్ళు సాధించిన చిత్రంగా నిలిచింది. ఈ సినిమా విజయం ఆమెను బాలీవుడ్ లో టాప్ హీరోయిన్ గా నిలబెట్టింది. ఆ తరువాత ఆమె నటించిన ముఝ్సే దోస్తీ కరోగీ (2002), మై ప్రేంకీ దీవానీ హూ (2003) వంటి సినిమాలు పెద్దగా ఆడలేదు.
2004లో చమేలీ సినిమాలో వేశ్య పాత్రలో ఆమె నటనకు ప్రేక్షకుల, విమర్శకుల ప్రశంసలు లభించాయి. ఈ సినిమా ఆమె కెరీర్ లో టర్నింగ్ పాయింట్ గా మారింది. ఈ చిత్రానికి ఫిలింఫేర్ ప్రత్యేక పెర్ఫార్మెన్స్ పురస్కారం అందుకున్నారు కరీనా. అదే ఏడాది గోవింద్ నిహలానీ దర్శకత్వంలో దేవ్ సినిమాలో నటించారు ఆమె. 2002 గుజరాత్ అల్లర్ల నేపథ్యంలో తీసిన ఈ సినిమాలో ఒక ముస్లిం పాత్రలో కనిపించారు కరీనా. రెండేళ్ళ తరువాత ఓంకారా (2006) సినిమాలో నటించారు ఆమె. ఈ సినిమా విలియం షేక్స్ పియర్ రాసిన ఒథెల్లో నవల ఆధారంగా తీశారు. ఇందులో డెస్డెమోనా పాత్రలో కనిపించారు కరీనా. విశాల్ భరద్వాజ్ దర్శకత్వం వహించిన ఈ చిత్రం మంచి విజయం సాధించింది. ఈ సినిమాలోని నటనకు కరీనా రెండు ఫిలింఫేర్ విమర్శకుల ఉత్తమ నటి పురస్కారాలు అందుకున్నారు. 2007లో షాహిద్ కపూర్ సరసన జబ్ వియ్ మెట్ సినిమాలో సిక్కు అమ్మాయిగా నటించారు ఆమె. ఈ సినిమా పెద్ద హిట్ అయింది. ఈ సినిమాలోని నటనకు కూడా కరీనా ఫిలింఫేర్ ఉత్తమ నటి పురస్కారం అందుకున్నారు.
పార్శీ వెంకటేశ్వర్లు
పార్శీ వెంకటేశ్వర్లు ప్రముఖ కవి మరియు తత్వవేత్త. ఆయన ప్రముఖ తత్వవేత్త జిడ్డు కృష్ణమూర్తి ఆలోచనా విధానంతో భావ కవిత్వమే బాసటగా, సాహితీ వ్యాసంగమే లక్ష్యంగా ముందుకుసాగిన ప్రముఖ కవి.
ఆయన స్టేషన్‌ ఘన్‌పూర్‌ సమీపంలోని శివునిపల్లి గ్రామంలో పార్శీ రామయ్య, గోదాదేవి దంపతులకు 1936 జూలై 10న జన్మించారు. బాల్యం నుంచీ వెంకటేశ్వర్లులో పరోపకార గుణం మెండుగా ఉండేది. ఎవరైనా సాయం కోసం వస్తే లేదనకుండా సహాయం చేసేవారు. తరువాత ఆయన ప్రముఖ తత్వవేత్త జిడ్డు కృష్ణమూర్తి ఆలోచనలకు ప్రభావితులైనారు. కృష్ణమూర్తి వద్ద కొంతకాలం శిష్యునిగా ఉన్నారు. తరువాత హిందీ చలన చిత్ర దర్శకుడైన మహేష్‌భట్ తో పరిచయం ఏర్పడింది. ఆ సమయంలోనే ప్రముఖ కవి వీ.ఆర్‌.విద్యార్థి, ఆచార్య కోవెల సుప్రసన్నాచార్య, వేలూరి సదాశివరావు, బీ.సీ.రామమూర్తి, పీ.ఎల్‌.కాంతారావులతో పరిచయం ఏర్పడింది. గొప్పవారితో స్నేహంతో ఆయన జీవన శైలి, జీవిత లక్ష్యాలు మారాయి. ఆ ప్రభ్యావంతో తన స్వగృహంలో మేధావులు, సామాజికవేత్తలతో ఆయన తాత్విక చర్చలు నిర్వహించేవారు.
1985 సంవత్సరంలో కొంతమంది మిత్రులతో కలసి ‘సాహితీ సుధ’ అనే సాహిత్య సంస్థను స్థాపించారు. దానికి వ్యవస్థాపక అధ్యక్షుడిగా వ్యవహరించారు. ఆయన నిర్వహించే సాహితీ చర్చాగోష్టులకు కాళోజీ రామేశ్వర్‌రావు, కాళోజీ నారాయణరావు, అనుముల కృష్ణమూర్తి, పొట్లపల్లి రామారావు తదితర సుప్రసిద్ధ సాహితీవేత్తలు హాజరయ్యేవారు. ఆయన ‘కవితా మయూరి’, ‘శబ్దం–నిశ్శబ్దం’ పేరిట కవితా సంపుటాలను వెలువరించారు. ‘నెలవంక’ అనే సాహితీ మాసపత్రికను ప్రచురించేవారు. సాహితీసుధ, సాహిత్య వికాస వేదిక ను స్థాపించి ఎందరో వర్థమాన కవులకు ఊతం ఇచ్చిన సాహితీ పోషకులు ఆయన. నెలవంక అనే సాహిత్య మాస పత్రికను శ్రీ నెల్లుట్ల రాధా కిషన్ రావు గారి సంపాదకత్వం లో ప్రారంభించి ఎందరో నవ యువ కవుల రచనలను అచ్చులో వేసి వెన్నుతట్టిన సాహిత్యకారుడాయన.
ఆయనకు భార్య ఉమాదేవి, కుమారులు నవీన్, కమల్, కుమార్తెలు రమ,ప్రణతి ఉన్నారు. ఆయన ఆగస్టు 23, 2016 న మరణించారు.
యేలేశ్వరపు శ్రీనివాసులు
యేలేశ్వరపు శ్రీనివాసులు ప్రముఖ నాట్యకారుడు. ఆయన కొంతకాలంగా పొట్టి శ్రీరాములు తెలుగు విశ్వవిద్యాలయం కూచిపూడి సెద్దేంద్ర యోగి కళాపీఠంలో నృత్య అధ్యాపకునిగా పనిచేస్తున్నారు.
ఆయన కృష్ణా జిల్లా మొవ్వ మండలం కూచిపూడి గ్రామానికి చెందినవారు. ఆయన తండ్రి యేలేశ్వరపు వేణుగోపాల శర్మ. ఆయనది కళాకారుల కుటుంబం అయినందున తల్లిదండ్రులనుండి నాట్య కళను అభ్యసించడానికి మంచి ప్రోత్సాహం లభించింది. ఆయన నాగార్జున విశ్వవిద్యాలయంలో బి.ఎస్.సి పూర్తి చెసారు. తరువాత కూచిపూడి నాట్యంలో డిప్లొమా పొందారు. యక్షగానం-నాట్యంలో ఎం.ఎ చేసారు.
ఆయన తన ఏడవ యేట నుండి కూచిపూడి నాట్యం నేర్చుకొని ప్రస్తుతం దేశవిదేశాల్లో ఘన కీర్తిని సంపాదించుకున్నారు. యిప్పటికి ఆయన సుమారు 1000 ప్రదర్శనలిచ్చారు. ఆయన తన ఏడవ యేట కూచిపూడికి చెందిన ప్రముఖ నాట్యాచార్యులు వెంపటి చినసత్యం గారి వద్ద శిష్యునిగా చేరి నృత్యకళను అభ్యసించారు. గురువు గారి పర్యవేక్షణలొ అనేక ఏక పాత్ర కేళికలు చేసారు. వేదాంతం సత్యనారాయణ శర్మ వద్ద ఎన్నో స్త్రీ పాత్రలు, వేదాంతం రాధేశ్యాం వద్ద సోలోస్, మహంకాళీ శ్రీరాములు వద్ద ఎంకా ఎన్నో ఉషా పాత్రలలో మెళుకువలను నేర్చుకున్నారు. ఆయన 1984లో కూచిపూడి బాలాత్రిపుర సుందరి ఆలయంలో సాంప్రదాయ బద్దంగా లీలావతి స్త్రీ పాత్రలో రంగప్రవేశం చేసి, తమ తొలి ప్రదర్శనలోనే అందరి మన్ననలందుకున్నారు. అదే యేడాది ప్రెసిడెంట్ స్కౌట్ క్యాంపులో పాత గోవాలో కూచిపూడి నాట్య ప్రదర్శన ఇచ్చారు. గురువు వెంపటి చినసత్యం మాస్టారు గారి ఆధ్వర్యములో 1994, 1998, 2000 సంవత్సరాలలో ఒక్క అమెరికాలోనే 180కు పైగా ప్రదర్శనలిచ్చారు. 1994 లో కెనడాలో, 2001 లో ఫ్రాన్స్ వంటి ఇతర దేశాలతో పాటు, ఆంధ్ర, తమిళనాడు, కర్ణాటక, మధ్యప్రదేశ్, ఢిల్లీ రాష్ట్రాల్లో కూడా తన ప్రదర్శనలతో ప్రేక్షకులను రంజింప చేసారు. 
ఆయన యక్షగాన రూపకాలయిన భామాకలాపంలో సత్యభామ, శ్రీకృష్ణుని పాత్రలు, ఉషాపరిణయంలో ఉషగా, చిత్రలేఖ, అనిరుద్ద, బాణాసురుడు, శివుడిగా, భక్తప్రహ్లాదలో లీలావతి, హిరణ్యకశిపుడు, నరసింహ స్వామిగా, విప్రనారాయణలో మధురవాణిగా, శశిరేఖాపరిణయంలో అభిమన్యుడుగా, పార్వతీ కళ్యాణములో శివుడు, మన్మధుడిగా పాత్రలను పోషించతమే కాకుండా, నృత్యనాటకాలయిన శ్రీనివాస కళ్యాణం లో బ్రహ్మగా, హరవిలాసంలో మన్మధుడు, బ్రహ్మ, నారదుడిగా, క్షీరసాగర మధనంలో ఇంద్రుడు, శివుడిగా, కిరాతార్జునీయంలో శివుడిగా, అర్ధనారీశ్వరంలో శివుడు, బ్రహ్మగా, శాకుంతలంలో కన్వమహర్షిగా, గోపికాకృష్ణలో ఇంద్రుడు, అగ్నిగా, రామాయణంలో జనకరాజు, గౌతముడిగా, నర్తనశాలలో బ్రహ్మ, అర్జునుడిగా, యశోదా కృష్ణలో విష్ణువుగా, గజాననీయంలో శివుడిగా, రుక్మిణీకళ్యాణంలో శిశుపాలుడిగా, మహిషాసుర మర్ధినిలో మహిషాసురినిగా, శ్రీకృష్ణవిజయంలో విష్ణుమూర్తి వంటి పాత్రలకు తన ప్రతిభతో శ్రీనివాసులుగారు జీవం పోసారు. అలాగే శ్రీనివాసులుగారు ఎన్నో అష్టపదులు, పదములు, జావళీలు, కీర్తనలు, తరంగాలు, శబ్దములు, జతిస్వరములు తమ సోలో ప్రదర్శనలతో ప్రజలను మెప్పించారు.
వేదాంతం వెంకట నాగ చలపతిరావు
వేదాంతం వెంకట నాగ చలపతిరావు కూచిపూడి నాట్యాచార్యుడు. ఆయన కూచిపూడి కళానికేతన్‌ వ్యవస్థాపకులు. తెలుగు వారికి సొంతమైన 'కూచిపూడి యక్షగానం' కళను మొట్టమొదటిసారిగా ఇతర దేశాలలో ప్రదర్శించారు. 'జయతే కూచిపూడి' పేరుతో 9 దేశాలలో 14 ప్రదర్శనలు ఇచ్చారు. ఆంధ్రప్రదేశ్‌ నుంచి 13 మంది, తెలంగాణ రాష్ట్రం నుంచి 12 మంది కళాకారులు ఈ బృందంలో ఉన్నారు. 
ఆయన తన ఐదేళ్ళ వయసు నుండి నాట్యశాస్త్రంపై మక్కువ పెంచుకున్నాడు. ఆయన తండ్రి వేదాంతం రత్తయ్య శర్మ ఆయనను కూచిపూడి యక్షగాన సాంప్రదాయ కళాకారునిగా మలిచారు. ఆయన యక్షగానంలో స్త్రీపాత్రలతో కూడా ప్రదర్శనలిచ్చేవాడు. ఆయన తన చిన్నాన్నలైన వేదాంతం రాఘవయ్య, వేదాంతం రాధేశ్యాం, ప్రముఖ నాట్యాచార్యుడు వెంపటి చినసత్యం మరియు వేదాంతం సత్యనారాయణ శర్మల నుండి ప్రశంసలు పొందాడు. ఆయన శ్రీ పొట్టి శ్రీరాములు తెలుగు విశ్వవిద్యాలయం నుంది పోస్టు గ్రాడ్యుయేట్ డిగ్రీని పొందాడు.
ఆయన స్త్రీవేషంలో ప్రదర్శనలతో అధ్బుతంగా ప్రేక్షకులను రంజింపజేస్తారు. స్త్రీలలా విన్యాసం, నడక, కంఠమాధుర్యం, సంజ్ఞలు మరియు అభినయం ప్రదర్శనలో ఆకర్షిస్తాయి.
వేదాంతం సిద్ధేంద్ర వరప్రసాద్
వేదాంతం సిద్ధేంద్ర వరప్రసాద్ కూచిపూడి నాట్య కళాకారుడు.
వేదాంతం సిద్ధేంద్ర వరప్రసాద్ సాంప్రదాయకమైన కూచిపూడి నాట్యకారుల కుటుంబానికి చెందినవాడు. ఆయన ఆగస్టు 24, 1987 న జన్మించాడు. ఆయన వేదాంతం రాధేశ్యాం కుమారుడు. సిద్దేంద్ర తన ఆరవయేట నుండి కూచిపూడి నాట్యంలో తన తండ్రి వద్ద శిక్షణ పొందాడు. శ్రీ పొట్టి శ్రీరాములు తెలుగు విశ్వవిద్యాలయం నుండి కూచిపూడి నాట్యం మరియు యక్షగానం లలో డిప్లొమాలు పొందాడు. ఆయన ఎం.బి.ఎ చేసిన దదుపరి తన పూర్వీకుల సాంప్రదాయమైన నాట్యం, గానం, నట్టువానర్ మరియు ఉపాధ్యాయునిగా కొనసాగుతున్నాడు.
ఆయన సుమారు 600 కార్యక్రమాలలో ప్రదర్శనలిచ్చాడు. ఆయన ఎక్కువగా పురష మరియు స్త్రీ పాత్రలను యక్షగానంలోనూ మరియు కలాపాలలోనూ తన బాల్యం నుండి ప్రదర్శనలిస్తున్నాడు. అందులోని ముఖ్య పాత్రలు:
ఆయనకు భారత ప్రభుత్వ సి.సి.ఆర్.టి నుండి ప్రశంసా పత్రం వచ్చింది. ఆయన కూచిపూడి నృత్యాన్ని "అఠాణా జాతిస్వరం" అంశంపై ప్రదర్శించినందుకు గానూ ప్రతిష్ఠాకరమైన గిన్నిస్ బుక్ లో స్థానం సంపాదిచాడు. అమెరికా సంయుక్త రాష్ట్రాలలోని సిలికాన్ ఆంధ్ర నిర్వహించిన అంతర్జాతీయ కూచిపూడి నాట్య ఉత్సవంలో భక్త ప్రహ్లాద యక్షగానాన్ని ప్రదర్శించాడు. 2010లో 29వ ప్రపంచ కామన్వెల్త్ క్రీడలలో ప్రారంభ కార్యక్రమంలో నిర్వహించిన కూచిపూడి నాట్య విభాగంలో పాల్గొన్నాడు.
కడిపికొండ (గ్రామీణ)
కడిపికొండ తెలంగాణ రాష్ట్రం, వరంగల్ పట్టణ జిల్లా, ఖాజీపేట్ మండలంలోని గ్రామం.
కొటికలపూడి (అయోమయ నివృత్తి)
కొటికలపూడి తెలుగువారిలో కొందరి ఇంటిపేరు.
చింతపల్లి రమణ
చింతపల్లి రమణ ఒక తెలుగు సినీ మాటల రచయిత. 40 సినిమాలకు పైగా రచయితగా పనిచేశాడు. సినిమాల్లోకి రాకమునుపు నాటకరంగంలో రచయితగా, దర్శకుడిగా పనిచేశాడు. మొదట్లో సినిమాల్లో సహాయ దర్శకుడిగా చేరి తరువాత సహరచయితగా పనిచేసి తర్వాత పూర్తి స్థాయి రచయితగా మారాడు. రచయితగా రమణ మొదటి సినిమా చిన్నబ్బులు. సుస్వాగతం, తొలిప్రేమ, అరుంధతి లాంటి విజయవంతమైన సినిమాలకు మాటలు రాశాడు. శ్రీను వైట్ల, వై. వి. ఎస్. చౌదరి, పూరీ జగన్నాథ్, వి. వి. వినాయక్, భీమనేని శ్రీనివాసరావు, ఎస్. వి. కృష్ణారెడ్డి, ఎ. కరుణాకరన్ లాంటి ప్రముఖ దర్శకులతో పనిచేశాడు.
రమణ అసలు పేరు చింతపల్లి వెంకట రమణ బాబు. ఆయన పశ్చిమ గోదావరి జిల్లా, పాలకొల్లు లో జన్మించాడు. అతని తండ్రి చింతపల్లి సూర్యనారాయణ రెడ్డి నాటక రచయిత మరియు దర్శకుడు.
వేదాంతం వెంకట సూర్యనారాయణ
వేదాంతం వెంకట సూర్యనారాయణ ప్రముఖ కూచిపూడి నాట్యాచార్యుడు.
ఆయన కూచిపూడి నాట్య పరంపర కలిగిన కుటుంబానికి చెందిన వేదాంతం మల్లికార్జునశర్మ మరియు సీతారామలక్ష్మి దంపతులకు కూచిపూడి గ్రామంలో జన్మించాడు. ఆయన నాట్యాచార్యుడు అయిన పసుమర్తి వేణుగోపాలశర్మ వద్ద తన ఐదవ యేట మొట్టమొదట శిష్యరికం చేసాడు. తరువాత ప్రసిద్ధ గురువు వేదాంతం రాఘవయ్య శర్మ మరియు వెంపటి చినసత్యం వద్ద నాట్యకళనభ్యసించాడు.
ఆయన శ్రీ పొట్టి శ్రీరాములు తెలుగు విశ్వవిద్యాలయం నుండి సర్టిఫికేటు కోర్సును చేసాడు. ఆయన భారతదేశంలో అనేక ప్రదర్శనలిచ్చాడు. ప్రత్యేకంగా తమిళనాడు, రాజస్థాన్, మధ్యప్రదేశ్, ఆంధ్రప్రదేశ్ లలో చాలా ప్రదర్శనలిచ్చాడు.
ఆయన ప్రదర్శించిన కూచిపూడి యక్షగానాలైన భక్త ప్రహ్లాద, పార్వతీ పరిణయం మొదలగు ప్రదర్శనలలోని పాత్రలలో బ్రహ్మ, విష్ణు, రాక్షస, ఋషి మొదలగు పాత్రలు విలక్షణంగా సభాసదులను రంజింపజేసేవి.
ఆయన అన్నమాచార్య కీర్తనలు మరియు అష్ట విధ నాయకలు లను కొత్త కంపోజిషన్ లతో కొరియాగ్రాఫ్ చేసాడు. ఆయన నృత్య దర్శకత్వంపై ఆసక్తి కనబరచేవాడు.
ఆయన కుమారులైన వేదాంతం రాధేశ్యాం  కూచిపూడి నాట్యం గిన్నిస్ బుక్ ఆఫ్ వరల్డ్ రికార్డులో నమోదు కావడంలో ముఖ్య పాత్ర పోషించాడు. ఆయన శ్రీసిద్ధేంద్ర కళాక్షేత్రంలో అధ్యాపకుడిగా పనిచేసి 2013లో ఉద్యోగ విరమణ చేశారు.
వెంపటి నాగేశ్వరి
వెంపటి నాగేశ్వరి ప్రముఖ కూచిపూడి నాట్యాచారిణి. తన జీవితాన్నంతా నాట్యశిక్షణకే వెచ్చించారు.
ఆమె వరంగల్ జిల్లాకు చెందిన సాంప్రదాయ కుటుంబంలో అక్టోబరు 24, 1957న జన్మించారు. వరంగల్ జిల్లాకు కూచిపూడి నాట్యాన్ని పరిచయం చేయడంతోపాటు 43 సంవత్సరాల పాటు సేవలందించి నాట్య కళాకారిణులకు స్ఫూర్తిగా నిలిచారు. ఆమె తండ్రి వెంపటి కోదండరామశాస్త్రి, తాత వెంపటి వెంకటనారాయణ కూచిపూడి త్రిమూర్తులలో ఒక్కరు. తాతగారి పేరిట నాగేశ్వరి 1979లో వరంగల్‌లో వెంపటి వెంకటనారాయణ కాకతీయ నృత్యకళాక్షేత్రాన్ని స్థాపించారు.
ఆమె "శ్రీ వెంపటి నారాయణ కాకతీయ నృత్య కళాక్షేత్రం" నకు డైరక్టరుగా పనిచేసారు. 35 సంవత్సరాలుగా ఆమె వివిధ నాట్య మరియు నాట్య నాటకాలను కంపోజ్ చేసారు. ఈ కాలంలో వందలాది మంది విద్యర్థులు ఆమె నాట్య పాఠశాలలొ గ్రాడ్యుయేషన్ చేసారు. ఆమె శిష్యులు జాతీయ మరియు అంతర్జాతీయంగా వివిధ ప్రదర్శన ద్వారా ఖ్యాతి పొందారు. అందులో కొందరు విద్యార్థులకు నేషనల్ డాన్స్ స్కాలర్‌షిప్ మరియు దూరదర్శన్,టెలివిజన్ లలో "బి" గ్రేడు ఆర్టిస్టులుగా గుర్తింపు వచ్చింది. ఆమె దూరదర్శన్ ఛానళ్ళైన సప్తగిరి, జెమిని, ఈ టీ.వి లలో నృత్య పోటీలలొ పాల్గొన్నారు. ఆమె అనేక నృత్య పోటీలకు న్యాయనిర్ణేతగా వ్యవహరించారు. ఆమె తన శిష్యులకు శాతవాహన ఉత్సవాలు, కాకతీయ ఉత్సవాలు, అన్నమయ్య ఉత్సవాలు, ఆంధ్రప్రదేశ్ దినోత్సవం, అంతర్జాతీయ ట్రేడ్ ఫెయిర్, జాతీయ నృత్య పోటీలు, రాజమండ్రి కళా జ్యోతి నృత్య పోటీలు వంతి వాటిలో పాల్గొనేందుకు అవకాశం కల్పించేవారు. ఆమె శిష్యులలో 50 మంది సిలికానాంధ్ర లో నిర్వహించిన 2వ, 3వ అంతర్జాతీయ కూచిపూడీ నాట్యోత్సవాలలో పాల్గొన్నారు. 2010 మరియు 2012లలో గిన్నిస్ రికార్డును పొందారు.
నాట్యాచార్యులలో ఆధ్యులు, ప్రముఖ నాట్యాచార్యులైన ఉమావైజయంతిమాల, కొంపెల్లి భ్రమరాంబ, గీత, రాజ్యలక్ష్మి తదితర కూచిపూడి కళాకారిణులు నాగేశ్వరి వద్ద నేర్చుకున్న విద్యార్థులే. ఇంకా అనేకమంది శిష్యులున్నారు. వెంపటి నాగేశ్వరి భక్తప్రహ్లద, గంగాగౌరి సంవాదం, భక్తశిరియాల వంటి అనేక నృత్యనాటికలకు దర్శకత్వం వహించారు. ఇవి దూరదర్శన్‌లో ప్రసారమయ్యాయి.
ఆమె జూన్ 8, 2014న గుండెపోటుతో మరణించారు.
కొంపెల్లి భ్రమరాంబ
కొంపెల్లి భ్రమరాంబ కూచిపూడి నాట్యకారిణి మరియు ఉపాధ్యాయురాలు. ఆమె భరత నాట్యం, కూచిపుడిలతో పాటు జనపదమైన జానపద నృత్యంతో రాణిస్తూ విద్యార్థులకు తన విద్యనందిస్తూ ప్రత్యేకతను చాటుకుంటున్నారు. ఉపాధ్యాయురాలిగా పనిచేస్తూ విద్యర్థులకు విద్యను అందుస్తూనే విద్యతో పాటు వికాసం అందించాలనే తలంపుతో "శ్రీకృష్ణ సంగీత నృత్య పాఠశాల" ను స్థాపించి విద్యార్థులకు నాట్యకళను నేర్పిస్తున్నారు.
ఆమె వరంగల్ జిల్లాలోని శ్రీకృష్ణ కాలనీలో ఆంజనేయశాస్త్రి, కమలాదేవి దంపతులకు రెండవ సంతానంగా 1959లో జన్మించారు. ఆమె తొమ్మిదో తరగతి వరకు సుశీలాదేవి పాఠశాలలో చదివి పదో తరగతిని శ్రీకృష్ణ కళాశాలలో పూర్తి చేశారు. ఆంధ్ర బాలిక జూనియర్‌ కళాశాలలో ఇంటర్మీడియట్‌ పూర్తి చేసిన అనంతరం నగరంలోని సీకేఎం కళాశాలలో డిగ్రీ పూర్తి చేశారు. 1980లో హన్మకొండలోని ప్రభుత్వ ఉపాధ్యాయ శిక్షణ కేంద్రంలో బీఈడీని పూర్తి చేశారు. 1984లో జనగామలోని ప్రభుత్వ సెంట్రల్‌ ప్రైమరీ స్కూల్‌ లో సెకండరీ గ్రేడు ఉపాధ్యాయినిగా వృత్తిలో చేరారు. పదోన్నతిపై స్కూల్‌ అసిస్టెంట్‌పై 2003లో ములుగు మండలం మైలారం జిల్లాపరిషత్ ఉన్నత పాఠశాలలో చేరారు. అనంతరం 2016 ఫిబ్రవరిలో పర్వతగిరి మండలం వడ్లకొండ గ్రామంలోని జిల్లాపరిషత్ ఉన్నత పాఠశాలలో స్కూల్‌ అసిస్టెంట్‌గా పదవీ విరమణ పొందారు. విద్యార్థులకు అత్యుత్తమ విద్య సేవలందించి ఉత్తమ ఉపాధ్యాయురాలిగా పేరుగాంచారు. హైదరాబాద్‌లో ఉపాధ్యాయ శిక్షణను పొంది ఉపాధ్యాయులకు శిక్షణను అందించి 2007లో బెస్ట్‌ రిసోర్స్‌ పర్సన్‌గా ఆర్‌వీఎం ద్వారా ప్రత్యేక గుర్తింపు పొందారు. 
ఆమె తన తొమ్మిదేళ్ళ వయసులో వెంపటి కోదండరామశాస్త్రి నిర్వహిస్తున్న నృత్య కళాశాలలో చేరి శిక్షణ పొందారు. ఈ కళాశాల వారి ఇంటి ప్రక్కనే ఉండేది. తరువాత ఆమె వెంపటి కోదండరామశాస్త్రి మరియు వెంపటి నాగేశ్వరి లవద్ద మెళుకువలు నేర్చుకొని హైదరాబాదు లోని ఉమా రామారావు వద్ద భరతనాట్యం శిక్షణ పొందారు. భరతనాట్యం, కూచిపుడిలతో పాటు జనపదమైన జానపదంలో సైతం రాణిస్తూ వేలాది మంది విద్యార్థులకు శిక్షణనిస్తున్నారు. తొలిసారిగా 1980లో హన్మకొండ బి.ఇ.ది కళాశాలలో నటరాజు స్తుతి అనే గీతాలాపనతో నృత్య ప్రదర్శననిచ్చారు. 1982లో విద్యార్థులకు నృత్య శిక్షణను యివ్వాలనే తలంపుతో వరంగల్ చౌరస్తాలో శ్రీకృష్ణ నృత్య పాఠశాలను ప్రారంభించారు. వేలమంది విద్యార్థులను తీర్చిదిద్దారు. 2013లో సినీ సంగీత దర్శకుడు రఘవేందర్‌తో కలిసి శ్రీలలిత నృత్య పాఠశాలను హన్మకొండలోని మర్కాజీ పాఠశాలలో ఏర్పాటు చేశారు. 1982 నుంచి నేటి వరకు తన విద్యార్థుల చేత 2500 ప్రదర్శనలు అందించి అంతర్జాతీయ స్థాయిలో ఓరుగల్లు కీర్తిప్రతిష్టలను పెంచారు. 1993లో జ్వాలముఖి ఆట, తాన కార్యక్రమాల్లో పాల్గొని ప్రత్యేక ప్రశంసలను పొందారు. ఢిల్లీలో నిర్వహించిన ఆర్ట్‌ ఆఫ్‌ లివింగ్‌ కార్యక్రమంలో విద్యార్థులతో పాటు భ్రమరాంబ నృత్య ప్రతిభను ప్రదర్శించి ప్రత్యేకతను చాటుకున్నారు.
సాంప్రదాయ నృత్యాలతో నిత్యం రాణిస్తూ వేలాది మంది విద్యార్థులను తీర్చిదిద్ది తన ప్రత్యేకతను చాటుకుంటున్న భ్రమరాంబ నటనకే మణిహారంగా నిలుస్తున్నారు. 1984లో జాతీయ స్థాయిలో చిలుకలూరిపేటలో నిర్వహించిన నృత్య పోటీల్లో రగడ రామ్మోహన్‌రావు కళా నిలయం చేత 'నాట్య విజ్ఞాన్‌' పురస్కారాన్ని అందుకున్నారు. 1986లో రాజమండ్రిలో నృత్య పోటీలు నిర్వహించగా కళాదర్బార్‌ సాంస్కతిక సంస్థ నాట్య మయూరి బిరుదును అందించారు. విజయవాడలోని సుందరయ్య కళాభవన్‌లో 2003లో ఏర్పాటు చేసిన సాంప్రదాయ నృత్య పోటీల్లో ఉత్తమ నాట్యాచారునిగా 2015లో హైదరాబాద్‌ శ్రీనివాస్‌ చేత ఉగాది రత్న పురస్కార్‌, 2016లో ఆదిలాబాద్‌లోని నృత్యమాల నాట్య కళా వెల్ఫేర్‌ సొసైటీ వారిచే నృత్యశ్రీ పురస్కారంతో ప్రత్యేక సన్మానం అందుకున్నారు.
వేదాంతం సత్యనరసింహశాస్త్రి
వేదాంతం సత్యనరసింహశాస్త్రి కూచిపూడి నాట్యాచార్యుడు.
ఆయన 1982లో ప్రముఖ కూచిపూడి నాట్యాచార్యులైన వేదాంతం రాధేశ్యాం కు పెద్ద కుమారునిగా జన్మించాడు. వీరి కుటుంబం కూచిపూడి సాంప్రదాయానికి ప్రసిద్ధమైనది. ఆయన నాట్య శిక్షణను తన తండ్రివద్ద మరియు కొన్ని నైపుణ్యాలను పద్మవిభూషణ పురస్కార గ్రహిత అయిన వెంపటి చినసత్యం మరియు వేదాంతం రత్తయ్యశర్మ వద్ద నేర్చుకున్నాడు.
ఆయన కూచిపూడి నాట్యంలో సర్టిఫికేటు కోర్సును మరియు యక్షగానంలో పోస్టు గ్రాడ్యుయేట్ డిప్లొమా ను శ్రీ పొట్టి శ్రీరాములు తెలుగు విశ్వవిద్యాలయం నుండి చేసాడు. ఆయన బి.ఎ ను తెలుగు భాష ప్రధాన విషయంగా చేసారు. ఆయన తరువాత మృదంగంలో సర్టిఫికేటు కోర్సును చేసాడు.
నాట్యకళకే పరిమితం కాకుండా ఆయన కర్ణాటక గాత్ర సంగీతం, మృదంగ వాద్యం అంరియు నట్టువాంగం కళలలో పట్టు సాధించాడు. ఆయన గాత్ర సంగీతాన్ని శిష్టు ప్రభాకర కృష్ణ శాస్త్రి మరియు మృదంగ వాద్యాన్ని పి.సత్యనారాయణ ల వద్ద నేర్చుకున్నారు.
బహుముఖ ప్రజ్ఞాశాలి అయిన కళాకారునిగా ఆయన నృత్యం, సంగీతం మరియు వాద్యం కళలలో రాణిస్తూ విద్యార్థులకు శిక్షణ, కొరియోగ్రాఫ్ చేస్తుంటాడు.
ఆయన దేశ విదేశాలలో సుమారు 800 ప్రదర్శనలిచ్చాడు. ఆయనకు 2007లో యువ క్లాసికల్ డాన్స్ విభాగంలో ఆంధ్ర ప్రదేశ్ ప్రభుత్వం నుండి ప్రతిష్టాత్మకమైన ఉగాది పురస్కారం లభించింది. ఆయనకు ఏలూరులోని అభినవ నృత్య భారతి సంస్థ సన్మానం చేసింది. కటక్ లోని అంతర్జాతీయ థియేటర్ ఫెస్టివల్ లో ఆయనకు సన్మానం జరిగింది. ఆయనకు కళాంజలి సంస్థ "నాట్య విశారద" బిరుదుని యిచ్చి సత్కరించింది.
ఆయన తన 17వ యేట నుంచి కూచిపూడి నాట్యాన్ని అభ్యసించాడు. తరువాత ఆంధ్రప్రదేశ్ మానవ వనరుల మంత్రిత్వశాఖ నిర్వహించే వివిధ వర్కుషాపులను నిర్వహించాడు.
ఆయన అనేక తిల్లానాలు, తరంగాలు, అన్నమాచార్య కీర్తనలు, త్యాగరాజు కీర్తనలు మొదలగు వాటిని కంపోజ్ చేసాడు. ఆయన పార్వతీ పరిణయం, రుతు సంహారం, శ్రీ పద్మావతి వెంకటేశ్వర పరిణయం, వచ్చెను అలివేలుమంగ, నవరస ధారువులు, అప్సరస పూజా నృత్యం మొదలగు ప్రదర్శనలకు కొరియోగ్రాఫ్ చేసాడు.
ఆయనకు సాంప్రదాయకమైన కూచిపూది యక్షగానం, కలాపాలు మరియు పాగేటి వేషం గుర్తింపు తెచ్చాయి.
ఆయన వివిధ ప్రదర్శనలైన భక్త ప్రహ్లాదలో ప్రహ్లాద, హిరణ్యకసిపుడు, దవ్వారిక పాత్రలను. పార్వతీ పరిణయంలో శివుడు మరియు బృంగేశ్వరుని పాత్రలను, మరియు ఉషా పరిణయంలో నారద పాత్రలను పోషించాడు.
వేదాంతం ప్రహ్లాదశర్మ
వేదాంతం ప్రహ్లాదశర్మ(1923 - 1991) కూచిపూడి నాట్యాచార్యుడు.
ఆయన కూచిపూడి నటుడు మరియు నృత్యకారుడు. ఆయన ప్రముఖ కూచిపూడి నాట్యాచార్యులైన వేదాంతం సత్యనారాయణ శర్మ యొక్క సోదరుడు. ఆయన తన సోదరునికి కూచిపూడి నాట్యంలొ శిక్షణనిచ్చాడు. ఆయన కృష్ణా జిల్లాలోని కూచిపూడి గ్రామంలో 1923లో వేదాంతం వెంకటరత్నం, సుబ్బమ్మ దంపతులకు జన్మించాడు. ఆయన వేదాంతం లక్ష్మీనరసింహ శాస్త్రి మరియు వారి కుటుంబ సభ్యుల నుండి శిక్షణ పొందాడు. వారి కుటుంబం కూచిపూడి సాంప్రదాయానికి ప్రసిద్ధమైనది. ఆయన పురుష మరియు స్త్రీ వేషాలను వేసి సభాసదులను రంజింపచేసారు. ఆయన దేశ విదేశాలలో అనేక ప్రదర్శనలిచ్చాడు. ఆయన ఏలూరులోని కుచిపూడి కేంద్రమైన కళాక్షేత్రంలొ తన సేవలనందించాడు. ఆయన శిష్యులు రాజా రాధారెడ్డి ప్రముఖ నృత్యకారులు. కూచిపూడి ఇలవేల్పు శ్రీ బాలాత్రిపుర సుందరి సమేత రామలింగేశ్వరస్వామి దేవస్థానంలో పద్మశ్రీ సత్యనారాయణ శర్మకు 5వ ఏటనే నాట్యంలో అరంగేట్రం చేయించారు.
ఆయనకు 1985లో సంగీత నాటక అకాడమీ పురస్కారం లభించింది.
ఆయన 1991లో మరణించాడు.
చింతా కృష్ణమూర్తి
చింతా కృష్ణమూర్తి కూచిపూడి నాట్యాచార్యుడు.
ఆయన 1912లో కృష్ణాజిల్లాకు చెందిన కూచిపూడి గ్రామంలో జన్మించాడు. ఆయన తండ్రి చింతా వెంకట్రామయ్య కూడా ప్రముఖ కూచిపూడి నాట్యాచార్యుడు. ఆయన తండ్రిగారు వెంకటరామ నాట్య మండలి ట్రూపును ప్రారంభించి అనేక ప్రదర్శనలిచ్చాడు. బాల్యంలో కృష్ణమూర్తి వివిధ ప్రదర్శనలలో ప్రహ్లాదుడు, లవుడు మరియు కుశుడు వంటి వేషాలు వేసేవాడు. తరువాత ఆయన ప్రముఖ పాత్రలైన హరిశ్చంద్ర, రాముడు, కృష్ణుడు, అర్జునుడు మరియు వివిధ పురాణ పాత్రలను పోషించాడు.
ఆయన కూచిపూడి పరంపరకు చెందిన కుటుంబానికి చెందినవాడు. ఆయన కూచిపూడి నృత్యాన్ని తన కుటుంబంతో పాటు ప్రముఖ నాట్యాచార్యుడు వేదాంతం సత్యం వద్ద కూడా నేర్చుకున్నాడు. ఆయన వెంకటరామ నాట్య మండలి ద్వారా వివిధ ప్రాంతాలకు వెళ్ళి ప్రదర్శనలనిచ్చేవాడు. ఆయన ఆంధ్రప్రదేశ్ తో పాటు భారతదేశంలోని అనేక ప్రాంతాలలో ప్రదర్శనలిచ్చాడు. ఆయన బండ కనకలింగేశ్వరరావుతో కలసి శ్రీ సిద్దేంద్ర కళాక్షేత్రాన్ని కూచిపూడిలో నెలకొల్పడానికి కీలక పాత్ర వహించాడు. ఆయన 1969లో మరణించాడు.
భరత కళా ప్రపూర్ణ అయిన చింతా కృష్ణమూర్తికి 1968లో సంగీత నాటక అకాడమీ పురస్కారం వచ్చింది.
ఆయనకు అఖిల భారత కూచిపూడి నాట్యకళామండలి వ్యవస్థాపక అధ్యక్షుడు పసుమర్తి కేశవ ప్రసాద్ అద్వర్యంలో 45వ వర్థంతి సభను హైదరాబాదు రవీంద్రభారతిలో నిర్వహించారు.
వెంపటి వెంకటనారాయణ
వెంపటి వెంకటనారాయణ (1871 – 1935) కూచిపూడి నాట్యాచార్యుడు. భామాకలాప, గొల్ల కలాప ప్రదర్శసల ద్వారా విశేష ఖ్యాతి నార్జించుకున్న నటశేఖరుడు. అనేక సంస్థానాలలోనూ, విద్వత్సభలలోనూ విద్వత్తును ప్రదర్శించి అనేక సువర్ణఘంటా కంకణాది అమూల్య సత్కారాలను పొందిన లయబ్రహ్మ ఆయన. ఈయన కూచిపూడి త్రయంలో ఒకరు.
ఆయన పున్నమ్మ, కోదండరామయ్య దంపతులకు జన్మించాడు. ఆయన తండ్రి కూడా నాట్యాచార్యుడే. ఆయన తన తండ్రి వద్ద కూచిపూడి నాట్య శిక్షణను పొందాడు. ఆయన స్త్రీ వేషంలో సుప్రసిద్ధులైనాడు. ఆయన సత్యభామ, దాదినమ్మ మరియు బాలింతవేషాలను వేసేవాడు. తన 60వ యేట వరకు కూడా ప్రదర్శనలిచ్చాడు. కళాకారునిగా విశేషసేవలందించిన ఆయన దాదినమ్మ అనే మూడుగంటల పాటు ఒక మంచానికి కట్టబడి శరీరంలోని పైభాగం మాత్రమే కనబడేటట్లు ఉండే వేషాన్ని వేసి ప్రదర్శించడంలో సుప్రసిద్ధులు. ఒకానొక సందర్భంలో హరికథా పితామహుడైన ఆదిభట్ల నారాయణదాసు సూత్రధారునిగానూ, వెంకటనారాయణ సత్యభామ గాను ఒక వేదికపై ప్రదర్శననిచ్చారు. ఆయనకు తాలప్రస్తార మరియు ముఖ కవళికలు విశేషంగా ఆకట్టుకుంటాయి. ఆయనను అభినవ సత్యభామగా పిలిచేవారు. ఆయన ఆంధ్రప్రదేశ్ వ్యాప్తంగా రికార్డు స్థాయిలో వేయికి పైగా భామాకలాపం ప్రదర్శననిచ్చాడు.
ఈయన మునిమనుమరాలు లలితాసింధూరి కూడా నాట్యకారిణి.
తాడేపల్లి పేరయ్య
తాడేపల్లి పేరయ్య (1886 – 1942) కూచిపూడి నాట్యాచార్యుడు. ఆధునిక కాలంలో కూచిపూడి నృత్యాన్ని విస్తృతం చేయడంలో ఆయన కృషి చాలా ఉంది. ఆయన భామాకలాపం మరియు గొల్లకలాపం వంటి ప్రదర్శనలలో నిష్ణాతుడు. 
ఆయన గౌరమ్మ మరియు సుబ్బారాయుడు దంపతులకు 1886లో జన్మించాడు. ఆయన భామాకలాపం, గొల్లకలాపాలను ప్రదర్శనలిచ్చేవాడు. ఆయన ప్రదర్శకుని కంటే గురువుగా సుపరిచితుడు. ఆయన స్వతంత్ర్యానికి పూర్వం కూచిపూడి నాట్యాన్ని ప్రపంచవ్యాప్తంగా విస్తరించుటకు ఎంతో కృషిచేసిన వ్యక్తులలో మొదటివాడు. ఆయన మేడూరు మరియు నంగిగడ్డలలొ దేవదాసీలకు నాట్యంలో శిక్షణనిచ్చేవాడు. వారితో ప్రదర్శనలను ఏర్పాటుచేసి అందులో సూత్రధారుని పాత్ర పోషించేవాడు. నంగిగడ్డకు చెందిన కృష్ణవేణి మరియు రేపల్లెకు చెందిన బాలాత్రిపురసుందరి అందులో ప్రసిద్ధులు. ఆయన స్వయంగా సూత్రధారునిగా ఏకైక శైలిలో ప్రదర్శనలిచ్చేవాడు. ఇది ప్రేక్షకులతో మంచి సంబంధాలను ఏర్పరిచింది. ఆయన దేవదాసీలకు శిక్షణనిచ్చి మంది ప్రదర్శనకారులుగా తీర్చిదిద్దడమే కాకుండా వారి జీవితాలను మలచడానికి సంస్కరణల కోసం పాటుపడేవాడు.
ఆయన శిష్యులలో అగ్రగణ్యులు వెంపటి చినసత్యం మరియు జోస్యుల సీతారామయ్యలు. వారి కుటుంబంలో నాట్య సాంప్రదాయ వారితోనే ముగిసింది.
కన్నడ ప్రభాకర్
కన్నడ ప్రభాకర్ లేదా టైగర్ ప్రభాకర్ (మార్చి 30, 1950 – మార్చి 25, 2001) ఒక భారతీయ సినీ నటుడు మరియు నిర్మాత. ఎక్కువగా కన్నడ, తెలుగు సినిమాల్లో నటించాడు. మలయాళం, తమిళం, బాలీవుడ్ సినిమాల్లో కూడా నటించాడు. 450 కి పైగా సినిమాల్లో నటించిన ప్రభాకర్ ఎక్కువగా విలన్ పాత్రల్లో నటించాడు. తెలుగులో జగదేకవీరుడు అతిలోకసుందరి సినిమాలో అతని పాత్ర సుపరిచతం.
ప్రభాకర్ 1950, మార్చి 30 న అప్పటి మైసూరు రాష్ట్రంలో బెంగుళూరులోని ఫ్రేజర్ టౌన్ లో జన్మించాడు. ప్రభాకర్ మూడు పెళ్ళిళ్ళు చేసుకున్నాడు. మొదటి పెళ్ళి ద్వారా భారతి, గీత, మరో కొడుకును పొందాడు. రెండో సారి నటి జయమాలను వివాహమాడాడు. వీరికి సౌందర్య అనే కూతురు. ఆమెతో విడాకులు తీసుకున్నాక అంజు అనే మరో నటిని వివాహం చేసుకున్నాడు. ఆమె ద్వారా అర్జున్ అనే కొడుకు కలిగాడు. తర్వాత ఆమె కూడా విడాకులు తీసుకున్నది. నటుడిగా మంచి ఫాం లో ఉన్నపుడు కొన్ని సంస్థలకు దానాలు చేశాడు. రాజకీయంగా ఎదగాలనుకున్నాడు కానీ అవి కార్యరూపం దాల్చలేదు.
1980 దశకం మధ్యలో ప్రభాకర్ కు ఒక బైక్ ప్రమాదం జరిగింది. దాంతో అతని ఆరోగ్యం దెబ్బతిన్నది. దీని కారణంగానే 2000 మొదట్లో అతనికి మల్టిపుల్ ఆర్గాన్ డిస్ఫంక్షన్ అనే వ్యాధి చుట్టు ముట్టింది. చివరగా మార్చి 25, 2001 న రాత్రి 9:45 గంటలకు బెంగుళూరులో మాల్యా ఆసుపత్రిలో కన్నుమూశాడు.
ప్రభాకర్ మొదటగా ఒక లో బడ్జెట్ చిత్రంలో ప్రతినాయకునిగా నటుడిగా తన ప్రస్థానం ప్రారంభించాడు. అతని మొదటి సినిమా "కాడిన రహస్య". నెమ్మదిగా స్టంటు, యాక్షన్, థ్రిల్లర్ సినిమాల్లో నటించడం ప్రారంభించాడు. "హుళి హెజ్జె"అనే సినిమాలో అతను నిజం పులి తో పోరాటం చేయడంతో అభిమానులు అతన్ని "టైగర్ ప్రభాకర్" అని ముద్దుగా పిలుచుకుంటారు.
బాగా గుర్తింపు వచ్చిన తర్వాత తెలుగు, తమిళ, మలయాళ, హిందీ సినిమాల్లో కూడా నటించడం ప్రారంభించాడు. తెలుగు సినిమాల్లో, ఎక్కువగా చిరంజీవి సినిమాల్లో ప్రతినాయకునిగా నటించడంతో తెలుగు ప్రేక్షకులు ఇతన్ని కన్నడ ప్రభాకర్ గా గుర్తించసాగారు.
కన్నడ ప్రభాకర్ నటించిన తెలుగు సినిమాల పాక్షిక జాబితా:
భీమవరపు లక్ష్మయ్య
భీమవరపు లక్ష్మయ్య ప్రముఖ రంగస్థల నటులు.
లక్ష్మయ్య గుంటూరు జిల్లా, తెనాలి ప్రాంతానికి చెందినవారు.
లక్ష్మయ్య 1952లో అభ్యుదయ నాటక సమితి అనే ఒక నాటక సమాజాన్ని స్థాపించారు. కె. రాధ, తాళ్లూరి రాఘవేంద్రరావు, ఆర్.వి.ఆర్. ఆచారి వంటి నాటక ప్రముఖులతో కలిసి కూలిపిల్ల, వేమన నాటకాల్ని అనేక ప్రాంతాలలో ప్రదర్శించారు.
తెనాలి పట్టణంలో నసరయ్య నిర్వహిస్తున్న జనతా ఆర్ట్ థియేటర్ లో చేరి ఆ సంస్థ ప్రదర్శించిన నాటకాలన్నింటిలో నటించారు. అనేక పరిషత్తులలో బహుమతలు పొందారు.మిత్రుని ప్రోత్సాహంతో 'ఇదా ప్రపంచం' అనే సినిమాలో నటించారు.
తపాల శాఖలో ఉద్యోగం చేసి పదవీ విరమణ అనంతరం తెనాలి లోఉంటున్నారు.
కాలిఫోర్నియా ఇన్స్టిట్యూట్ ఆఫ్ టెక్నాలజీ
కాలిఫోర్నియా ఇన్స్టిట్యూట్ ఆఫ్ టెక్నాలజీ (California Institute of Technology, Caltech - కాల్టెక్) అనేది పాసడేనా, కాలిఫోర్నియా, యునైటెడ్ స్టేట్స్ లోని ఒక ప్రైవేట్ డాక్టరేట్ ప్రదాన విశ్వవిద్యాలయం.